NLPC-UOM/anonymized-sinhala-letter-corpus huggingface dataset:
නිවාඩු ඉල්ලීමේ ලිපිය (request)

[දිනය]
කළමනාකරු මහතා,
[ආයතනයේ නම]
ගරු මහත්මයාණෙනි,

මාතෘකාව: වාර්ෂික නිවාඩු ඉල්ලීම - [දිනය] සිට [දිනය] දක්වා

ඉහත කරුණ සම්බන්ධයෙන් ඔබතුමාගේ අවධානය යොමු කරමි.

මාගේ පවුලේ වැදගත් කටයුත්තක් වෙනුවෙන් [දිනය] වන දින සිට [දිනය] වන දින දක්වා (දින 6ක්) වාර්ෂික නිවාඩු ලබා දෙන මෙන් කාරුණිකව ඉල්ලා සිටිමි.

මාගේ රාජකාරී කටයුතු අවසන් කර, අදාළ වගකීම් සේවක [නම] මහතාට භාර දී ඇති බව දන්වා සිටිමි.

ඔබතුමාගේ කාරුණික සැලකිල්ල අපේක්ෂා කරමි.

ගෞරවයෙන්,

[නම]
[දුරකථන අංකය]
මාරු ඉල්ලීමේ ලිපිය (request)

[දිනය]

අධ්‍යක්ෂ මහතා,
[ආයතනයේ නම].

ගරු මහත්මයාණෙනි,

මාතෘකාව: ශාඛා මාරුවීම් ඉල්ලීම

ඉහත කරුණ සම්බන්ධයෙන් ඔබතුමාගේ අවධානය යොමු කරමි.

මම දැනට කොළඹ ප්‍රධාන ශාඛාවේ සේවය කරන අතර, මාගේ පවුලේ සෞඛ්‍ය හේතූන් මත ගම්පහ ශාඛාවට මාරු වීමට කාරුණිකව ඉල්ලා සිටිමි.

මාගේ මව වයෝවෘද්ධ තත්වයේ සිටින අතර, ඇගේ සෞඛ්‍ය තත්වය නිසා මට ආසන්නව සිටීම අවශ්‍ය වී ඇත. ගම්පහ ශාඛාවට මාරු වීමෙන් මට රාජකාරී කටයුතු සමඟ පවුල් වගකීම් ද ඉටු කිරීමට හැකි වනු ඇත.

මෙම ඉල්ලීම සලකා බලා, හැකි ඉක්මනින් මාරුව සිදු කරනු ඇතැයි බලාපොරොත්තු වෙමි.

ගෞරවයෙන්,

[නම]
සහකාර කළමනාකරු
[සේවක අංකය]
සේවා ප්‍රමාදය පිළිබඳ පැමිණිල්ල (complaint)

[දිනය]

කළමනාකරු මහතා,
[ආයතනයේ නම].

ගරු මහත්මයාණෙනි,

මාතෘකාව: අන්තර්ජාල සේවා ප්‍රමාදය පිළිබඳ පැමිණිල්ල - ගිණුම් අංක: [අංකය]

[දිනය] වන දින සිට මාගේ නිවසේ අන්තර්ජාල සේවාව ක්‍රියා විරහිත වී ඇති බව කනගාටුවෙන් දන්වා සිටිමි.

මම ඔබේ පාරිභෝගික සේවා අංකයට කිහිප වතාවක් ඇමතුම් ගත් නමුත්, තවමත් කිසිදු තාක්ෂණික නිලධාරියෙක් පැමිණ නොමැත. මෙය දැනටමත් සතියක් පමණ වී ඇති අතර, මාගේ වැඩ කටයුතු සඳහා අන්තර්ජාලය අත්‍යවශ්‍ය වේ.

එබැවින්, කඩිනමින් සේවාව යථා තත්වයට පත් කරන මෙන් සහ මෙම ප්‍රමාදය සඳහා සුදුසු වන්දියක් ලබා දෙන මෙන් ඉල්ලා සිටිමි.

ගෞරවයෙන්,

[නම]
[ලිපිනය]
[දුරකථන අංකය]
රැකියා අයදුම්පත (application)

[දිනය]

මානව සම්පත් කළමනාකරු,
[ආයතනයේ නම].

ගරු මහත්මයාණෙනි,

මාතෘකාව: මෘදුකාංග ඉංජිනේරු තනතුර සඳහා අයදුම්පත

ඔබේ සමාගමේ වෙබ් අඩවියේ ප්‍රකාශිත මෘදුකාංග ඉංජිනේරු තනතුර සඳහා අයදුම් කරන බව කාරුණිකව දන්වා සිටිමි.

මම [විශ්වවිද්‍යාලය] විශ්වවිද්‍යාලයෙන් පරිගණක විද්‍යාව පිළිබඳ උපාධිය ලබා ඇති අතර, Python, Java සහ JavaScript භාෂාවන්හි වසර 3ක පළපුරුද්දක් ඇත. මීට අමතරව, AWS සහ Docker තාක්ෂණයන් පිළිබඳව ද දැනුමක් ලබා ඇත.

මීට පෙර, [ආයතනයේ නම] මෘදුකාංග සංවර්ධක ලෙස වසර 2ක් සේවය කළ අතර, එහිදී කණ්ඩායම් ව්‍යාපෘති කිහිපයක් සාර්ථකව නිම කළෙමි.

මාගේ සම්පූර්ණ ජීව දත්ත පත්‍රිකාව සහ අදාළ සහතික පිටපත් මේ සමඟ අමුණා ඇත.

ඔබතුමාගේ කාරුණික සැලකිල්ල අපේක්ෂා කරමි.

ගෞරවයෙන්,

[නම]
[ලිපිනය]
[දුරකථන අංකය]
උත්සව ආරාධනා ලිපිය (invitation)

[දිනය]

ගරු සාමාජිකයෙනි,

මාතෘකාව: වාර්ෂික සම්මේලනය සඳහා ආරාධනා

ඔබතුමාව අපගේ 2026 වාර්ෂික සම්මේලනය සඳහා ආදරයෙන් ආරාධනා කරමි.

උත්සව විස්තර:
දිනය: [දිනය]
වේලාව: [වේලාව]
ස්ථානය: [ස්ථානය]
සැන්දෑ භෝජන:[වේලාව]

මෙම වසරේ මාතෘකාව 'නව යුගයක ආරම්භය' වන අතර, කර්මාන්තයේ ප්‍රමුඛ පෙළේ කථිකයන් සහභාගී වේ.

ඔබගේ සහභාගිත්වය තහවුරු කිරීම සඳහා [දිනය] දිනට පෙර අප හා සම්බන්ධ වන මෙන් කාරුණිකව ඉල්ලා සිටිමි.

ගෞරවයෙන්,

සංවිධායක
[ආයතනයේ නම]
[දුරකථන අංකය]
ප්‍රමාද ක්ෂමා ඉල්ලීම (apology)

[දිනය]

කළමනාකරු මහතා,
[ආයතනයේ නම].

ගරු මහත්මයාණෙනි,

මාතෘකාව: [දිනය] වන දින ප්‍රමාදය සම්බන්ධයෙන් ක්ෂමාව

[දිනය] වන දින මා රාජකාරියට පැමිණීමේ ප්‍රමාදය සම්බන්ධයෙන් කාරුණිකව ක්ෂමාව අයැද සිටිමි.

එදින මාර්ග තදබදයක් හේතුවෙන් මට නියමිත වේලාවට කාර්යාලයට පැමිණීමට නොහැකි විය. මෙවැනි තත්වයක් නැවත සිදු නොවන පරිදි, මින් ඉදිරියට කල්තියා නිවසින් පිටත්ව එන බවට පොරොන්දු වෙමි.

මෙම තත්වය අවබෝධ කර ගනු ඇතැයි බලාපොරොත්තු වෙමි.

ගෞරවයෙන්,

සේවක නම
සේවක අංකය:
වාර්ෂික ත්‍යාග ප්‍රදානෝත්සවය සඳහා ප්‍රධාන ආරාධිත අමුත්තා වශයෙන් සහභාගී වීමට ඇරයුම් කිරීම. (invitation)

[දිනය]

කලාප අධ්‍යාපන අධ්‍යක්ෂක තුමා,
කලාප අධ්‍යාපන කාර්යාලය,
[ලිපිනය].

ගරු මහත්මයාණෙනි,

මාතෘකාව: වාර්ෂික ත්‍යාග ප්‍රදානෝත්සවය සඳහා ප්‍රධාන ආරාධිත අමුත්තා වශයෙන් සහභාගී වීමට ඇරයුම් කිරීම.

[ආයතනයේ නම] මගින් සංවිධානය කරනු ලබන, පසුගිය වසර තුල  දක්ෂතා දැක්වූ සිසු දරු දැරියන් ඇගයීමේ වාර්ෂික ත්‍යාග ප්‍රදානෝත්සවය [දිනය] දින පෙවරු [වේලාව] ට [ස්ථානය] ශාලාවේදී පැවැත්වීමට කටයුතු සූදානම් කර ඇති අතර, මෙම උත්සවය සඳහා ඔබතුමාගේ සහභාගීත්වය  ගෞරවයෙන් අපේක්ෂා කරමු.

අධ්‍යාපනික මෙන්ම විෂය බාහිර ක්‍රියාකාරකම්වලින්ද විශිෂ්ට දක්ෂතා දැක්වූ ශිෂ්‍ය ශිෂ්‍යාවන් දිරිමත් කිරීම මෙහි ප්‍රධාන අරමුණයි. අප අධ්‍යාපන කලාපයේ ජ්‍යෙෂ්ඨ නිලධාරියෙකු වශයෙන්, ඔබතුමා මෙම අවස්ථාවට සහභාගී වීම අප පාසලේ දරු දැරියන්ට මෙන්ම ගුරු මණ්ඩලයට ද මහඟු ශක්තියක් සහ ආදර්ශයක් වනු නොඅනුමානය.

එබැවින්, එදින ප්‍රධාන ආරාධිත අමුත්තා වශයෙන් සහභාගී වී ජයග්‍රාහී සිසුන්ට ත්‍යාග සහ සහතික පිරිනැමීමට කාරුණික වන මෙන් ගෞරවයෙන් ආරාධනා කර  සිටිමු.  ඔබතුමාගේ පැමිණීම [දිනය] දිනට පෙර ස්ථිර කරන මෙන්  කාරුණිකව ඉල්ලා සිටිමු.

ඔබගේ සුබවාදී ප්‍රතිචාරය සහ පැමිණීම අප බෙහෙවින් අගය කොට සලකමු.

ස්තූතියි.

ගෞරවයෙන්,

ප්‍රධාන ගුරුතුමා/විදුහල්පති,
[ආයතනයේ නම].
ග්‍රාමීය සංවර්ධනය සහ යටිතල පහසුකම් පිළිබඳ සාකච්ඡා කෙරෙන විශේෂ රැස්වීම සඳහා සහභාගී වීමට ඇරයුම් කිරීම. (invitation)

[දිනය]

ප්‍රාදේශීය ලේකම් තුමා,
ප්‍රාදේශීය ලේකම් කාර්යාලය,
[ලිපිනය].

ගරු මහත්මයාණෙනි,

මාතෘකාව: ග්‍රාමීය සංවර්ධනය සහ යටිතල පහසුකම් පිළිබඳ සාකච්ඡා කෙරෙන විශේෂ රැස්වීම සඳහා සහභාගී වීමට ඇරයුම් කිරීම.

[ආයතනයේ නම] මගින් සංවිධානය කරනු ලබන වාර්ෂික ප්‍රජා සංවර්ධන මහා සභා රැස්වීම [දිනය] දින පෙවරු [වේලාව] ට [ස්ථානය] ශාලාවේදී පැවැත්වීමට කටයුතු යොදා ඇත. ප්‍රදේශයේ පවතින පොදු ගැටලු සහ ඉදිරි සංවර්ධන සැලසුම් පිළිබඳව ප්‍රදේශවාසීන් දැනුවත් කිරීම සහ තීරණ ගැනීම මෙම රැස්වීමේ ප්‍රධාන අරමුණ වේ. 
  
ග්‍රාමීය මට්ටමින් ක්‍රියාත්මක වන සංවර්ධන ව්‍යාපෘති සඳහා රාජ්‍ය අංශයේ සෘජු දායකත්වය සහ මගපෙන්වීම අත්‍යවශ්‍ය වන බැවින්, මෙම අවස්ථාවට ප්‍රදේශයේ ප්‍රධාන පරිපාලන නිලධාරියා වශයෙන් ඔබතුමාගේ සහභාගීත්වය අප බෙහෙවින් අගය කොට සලකමු. ඔබතුමාගේ වටිනා අදහස් සහ උපදෙස් ගම්වාසීන්ගේ පොදු සුභසිද්ධිය උදෙසා මහත් පිටුවහලක් වනු නොඅනුමානය.

එබැවින්, කාර්යබහුල රාජකාරි මධ්‍යයේ වුවද එදින මෙම විශේෂ රැස්වීමට සහභාගී වන ලෙස කාරුණිකව ඉල්ලා සිටිමු.

ඔබගේ සුබවාදී ප්‍රතිචාරය අප බෙහෙවින් අගය කොට සලකමු.

ස්තූතියි.

මෙයට විශ්වාසී,

සභාපති තුමා,
ග්‍රාම සංවර්ධන සමිතිය,
[ස්ථානය].
වාර්ෂික සංඝගත දානමය පින්කමේ මුලසුන හෙබවීම සඳහා ආරාධනා කිරීම (invitation)

[දිනය]

ගරු නායක ස්වාමීන් වහන්සේ,
[ආයතනය/පිරිවෙන],
[ලිපිනය].

ගරුතර ස්වාමීන් වහන්ස,

මාතෘකාව: වාර්ෂික සංඝගත දානමය පින්කමේ මුලසුන හෙබවීම සඳහා ආරාධනා කිරීම.

[ආයතනයේ නම] විහාරස්ථ දායක සභාව සහ ගම්වාසීන් විසින් සංවිධානය කරනු ලබන වාර්ෂික පුණ්‍ය මහෝත්සවයට සමගාමීව පැවැත්වෙන මහා සංඝගත දානමය පින්කම [දිනය] දින පස්වරු [වේලාව] ට [ස්ථානය] විහාරස්ථානයේදී පැවැත්වීමට කටයුතු සම්පාදනය කර ඇත. මෙම උදාර පින්කමෙහි මුලසුන හෙබවීම සඳහා ඔබ වහන්සේට ඉතා ගෞරවයෙන් ආරාධනා කර සිටිමු.

ගම්වාසීන්ගේ සහ විහාරස්ථ දායක කාරකාදීන්ගේ ආධ්‍යාත්මික සුවය උදෙසාත්, මියගිය ඥාතීන්ට පින් අනුමෝදන් කිරීම උදෙසාත් පවත්වනු ලබන මෙම පින්කමෙහිදී, අනුශාසනාවක් පවත්වා පින්කම මෙහෙයවන ලෙස ඔබ වහන්සේගෙන් කාරුණිකව ඉල්ලා සිටිමු. ඔබ වහන්සේ වැනි වියත් ධර්මධර මහා සංඝරත්නයකගේ වැඩමවීම අප විහාරස්ථානයට මෙන්ම මුළු මහත් ප්‍රදේශයටම මහත් ආශිර්වාදයක් වනු  ඇත.

එබැවින්, නියමිත දින සහ වේලාවට [ස්ථානය] විහාරස්ථානය වෙත වැඩම කර අප කෙරෙහි අනුකම්පාවෙන් මෙම පින්කම සාර්ථක කර දෙන ලෙස ශාසනාලැදියෙන් යුතුව ආරාධනා කර සිටිමු. වැඩමවීම පිළිබඳ ස්ථිර පණිවුඩය [දිනය] දිනට පෙර දායක සභාව වෙත දන්වා එවන්නේ නම් එය අපගේ කටයුතු සම්පාදනය කර ගැනීමට මහත් පහසුවක් වනු ඇත.

ඔබ වහන්සේට නිදුක් නිරෝගී සුවය ප්‍රාර්ථනා  කර සිටිමු .

තෙරුවන් සරණයි.

මෙයට, ශාසනාලැදි,

සභාපති තුමා / ලේකම් තුමා,
විහාරස්ථ දායක සභාව,
[ස්ථානය].
වාර්ෂික උත්සවයේ ආරාධිත දේශකයා ලෙස සහභාගී වීම සම්බන්ධයෙන් ස්තූතිය පිරිනැමීම. (thank-you)

[දිනය]

[ලබන්නාගේ තනතුර],
[ආයතනය/පිරිවෙන],
[ලිපිනය].

ගරු මහත්මයාණෙනි,

මාතෘකාව: වාර්ෂික උත්සවයේ ආරාධිත දේශකයා ලෙස සහභාගී වීම සම්බන්ධයෙන් ස්තූතිය පිරිනැමීම.

[ආයතනයේ නම] මගින් සංවිධානය කරන ලද වාර්ෂික මහා සභා රැස්වීම සහ ප්‍රජා සත්කාරක වැඩසටහන [දිනය] දින [ස්ථානය] ශාලාවේදී අති සාර්ථක අන්දමින්  පවත්වනු ලැබූ අතර, එම සුවිශේෂී අවස්ථාවට අපගේ ආරාධනය පිළිගෙන ප්‍රධාන ආරාධිත දේශකයා වශයෙන් සහභාගී වීම පිළිබඳව [ආයතනයේ නම] වෙනුවෙන් ඔබතුමා වෙත අපගේ හෘදයාංගම ස්තූතිය මෙයින් පුද කර සිටිමු.

එදින ඔබතුමා විසින් පවත්වන ලද [විෂය පථය] පිළිබඳ දේශනය ඉතා කාලෝචිත මෙන්ම අතිශය වැදගත් කරුණු රාශියකින් සමන්විත විය. ඔබතුමා සතු ගැඹුරු දැනුම සහ පළපුරුද්ද ඇසුරෙන් ඉදිරිපත් කළ අදහස්, එදින එම ස්ථානයට රැස්ව සිටි සියලු දෙනාගේ පැසැසුමට ලක් වූ අතර, ඔවුන්ගේ ඉදිරි කටයුතු වඩාත් විධිමත් කර ගැනීමටත් මහඟු පිටුවහලක් වූ බව සියලු දෙනාගේ අදහස විය.

ඔබ වැනි කාර්යබහුල විද්වතෙකු අපගේ ආරාධනයට ගරු කරමින්, ලබා දුන් ඒ විශිෂ්ට දායකත්වය අප ඉතා ඉහළින් අගය කොට සලකන අතර, මෙම දේශනය අප සංගමයේ ඉතිහාසයේ සුවිශේෂී සන්ධිස්ථානයක් ලෙස සටහන් වන බව ද ප්‍රකාශ කිරීමට කැමැත්තෙමු.

ඉදිරියටත් ඔබතුමාගේ මෙවැනිම සහයෝගය සහ මගපෙන්වීම අප සංගමය වෙත ලැබෙනු ඇතැයි අපි මහත් සේ බලාපොරොත්තු වෙමු. ඔබතුමාගේ සියලු කටයුතු සර්වප්‍රකාරයෙන්ම සාර්ථක වේවායි අපි ප්‍රාර්ථනා කරමු.

ස්තූතියි.

ගෞරවයෙන්,

සභාපති තුමා,
[ආයතනයේ නම].
ලබන මස සිට ක්‍රියාත්මක වන පරිදි කාර්යාලයීය සේවා කාලය සංශෝධනය කිරීම පිළිබඳ දැනුම්දීම. (notification)

[දිනය]

සියලුම සේවක මහත්ම මහත්මීන් වෙත,
[ආයතනයේ නම],
[ලිපිනය].

හිතවත් මහත්ම මහත්මියනි,

මාතෘකාව: ලබන මස සිට ක්‍රියාත්මක වන පරිදි කාර්යාලයීය සේවා කාලය සංශෝධනය කිරීම පිළිබඳ දැනුම්දීම.

[ආයතනයේ නම] මගින් ක්‍රියාත්මක කරනු ලබන ව්‍යාපෘතිවල කාර්යක්ෂමතාව ඉහළ නැංවීම සහ සේවකයින්ගේ පහසුව සැලකිල්ලට ගනිමින්, එළඹෙන [දිනය] දින සිට ක්‍රියාත්මක වන පරිදි කාර්යාලීය සේවා කාලය වෙනස් කිරීමට කළමනාකාරීත්වය විසින් තීරණය කර ඇත. මෙම තීරණය ආයතනයේ සියලුම අංශ සහ ශාඛා සඳහා පොදුව අදාළ වේ.

ඒ අනුව, නව සේවා කාල සීමාවන් පහත පරිදි වනු ඇත:

කාර්යාලය විවෘත කරන වේලාව: පෙවරු [වේලාව]

කාර්යාලය වසා තබන වේලාව: පස්වරු [වේලාව]

දිවා ආහාර විවේකය: පස්වරු [වේලාව] සිට [වේලාව] දක්වා

මෙම සංශෝධිත කාලසටහනට අනුව ඔබගේ දෛනික රාජකාරී කටයුතු සැලසුම් කර ගන්නා ලෙසත්, නියමිත වේලාවට සේවයට වාර්තා කර ආයතනික විනය පවත්වා ගැනීමට සහය වන ලෙසත් කාරුණිකව දන්වා සිටිමු. යම් හෙයකින් මෙම වෙනස හේතුවෙන් ඔබගේ රාජකාරී කටයුතුවලට බාධාවක් පවතී නම්, ඒ පිළිබඳව ඔබගේ අංශ ප්‍රධානියා දැනුවත් කිරීමට කටයුතු කරන ලෙස ද දන්වා සිටිමු.

මෙම නව ක්‍රියාවලිය සාර්ථක කර ගැනීම සඳහා ඔබ සැමගෙන් ලැබෙන සහයෝගය කළමනාකාරීත්වය ලෙස ඉතා අගය කොට සලකමු. මේ පිළිබඳව කිසියම් පැහැදිලි කිරීමක් අවශ්‍ය වන්නේ නම් මානව සම්පත් අංශය හා සම්බන්ධ වන්න.

ස්තූතියි.

විශ්වාසී,

කළමනාකරු මහතා,
[ආයතනයේ නම].
සමාව ඉල්ලීමේ ලිපි ආකෘතිය (apology)

[දිනය]

[ලබන්නාගේ තනතුර],
[ආයතනයේ නම],
[ලිපිනය].

ගරු මහත්මයාණෙනි,

මාතෘකාව: [සිදුවීම/අතපසුවීම] පිළිබඳව නිල වශයෙන් සමාව අයැදීම.

[දිනය] දින සිදු වූ [සිදුවීම/හේතුව] සම්බන්ධයෙන් [ආයතනය/පාර්ශවය] වෙත සිදු වූ අපහසුතාවය පිළිබඳව අපගේ කණගාටුව ප්‍රකාශ කර සිටිමු. මෙම ප්‍රමාදය/අතපසුවීම සිදු වූයේ [හේතුව/තත්ත්වය] නිසා බවත්, එය කිසිසේත්ම චේතනාන්විතව සිදු වූවක් නොවන බවත් කරුණාවෙන් දන්වා සිටිමු .

මෙම තත්ත්වය හේතුවෙන් ඔබතුමාට/ඔබ ආයතනයට සිදු වූ අපහසුතාවය පිළිබඳව අප නැවත වරක් කණගාටු වන අතර, මෙවැනි දෙයක් නැවත සිදු නොවීමට වගබලා ගැනීම සඳහා [පොරොන්දු වන නිවැරදි කිරීමේ පියවර] දැනටමත් ක්‍රියාත්මක කර ඇත. ආයතනයක් ලෙස අප සැමවිටම උසස් ප්‍රමිතියක් පවත්වා ගැනීමට කැපවී සිටින අතර, මෙම සිදුවීම අපගේ සේවාවේ ගුණාත්මකභාවය පිළිබඳව නැවත සලකා බැලීමට අවස්ථාවක් කර ගනිමු.

එමෙන්ම දිරියටත් ඔබතුමා සමඟ වඩාත් විනිවිදභාවයකින් සහ වගකීමකින් යුතුව කටයුතු කිරීමට අප බලාපොරොත්තු වෙමු.

ස්තූතියි.

ගෞරවයෙන්,

[තනතුර/වගකිවයුතු නිලධාරියා],
[ආයතනයේ නම].
භාණ්ඩ සැපයීමේදී සිදු වූ ප්‍රමාදය පිළිබඳව කණගාටුව ප්‍රකාශ කිරීම සහ නිල වශයෙන් සමාව අයැදීම. (apology)

[දිනය]

[තනතුර],
[ආයතනයේ නම],
[ලිපිනය].

ගරු මහත්මයාණෙනි,

මාතෘකාව: භාණ්ඩ සැපයීමේදී සිදු වූ ප්‍රමාදය පිළිබඳව කණගාටුව ප්‍රකාශ කිරීම සහ නිල වශයෙන් සමාව අයැදීම.

අප ආයතනය විසින් ඔබ වෙත ලබා දෙන ලද [ඇණවුම් අංකය] දරන භාණ්ඩ තොගය නියමිත දිනට ලබා දීමට නොහැකි වීම සම්බන්ධයෙන් සහ මෙම ප්‍රමාදය හේතුවෙන් ඔබගේ ව්‍යාපාරික කටයුතු සඳහා සිදු වූ අපහසුතාවය අපගේ බලවත් කණගාටුව ප්‍රකාශ කර සිටිමු.

මෙම ප්‍රමාදය සිදු වීමට මූලික හේතුව වූයේ [හේතුව - උදා: ප්‍රවාහන අංශයේ ඇති වූ හදිසි කාර්මික දෝෂයක් / සැපයුම් දාමයේ ඇති වූ බාධාවක්] බව කාරුණිකව දන්වා සිටිමු. අප ආයතනය සැමවිටම නියමිත වේලාවට සේවාවන් සැපයීමට බැඳී සිටින නමුත්, මෙම අනපේක්ෂිත තත්ත්වය හේතුවෙන් අපගේ සේවා ප්‍රමිතිය පවත්වා ගැනීමට බාධා එල්ල විය.

කෙසේ වුවද, මෙම තත්ත්වය නිවැරදි කිරීම සඳහා අප දැනටමත් අවශ්‍ය පියවර ගෙන ඇති අතර, අදාළ භාණ්ඩ තොගය [දිනය] දිනට පෙර ඔබ වෙත ලැබීමට සලස්වන බවට සහතික වෙමු. තවද, මෙවැනි ප්‍රමාදයන් අනාගතයේදී සිදු නොවීමට වගබලා ගැනීම සඳහා අපගේ බෙදාහැරීමේ ක්‍රියාවලිය වඩාත් විධිමත් කිරීමට ද පියවර ගෙන ඇත.

අප කෙරෙහි ඔබ තබා ඇති විශ්වාසය පිළිබඳව ස්තූතිවන්ත වන අතර, මෙම සිදුවීම පිළිබඳව ඔබගේ කාරුණික අවබෝධය සහ ඉවසීම අප බෙහෙවින් අගය කරමු.

ස්තූතියි.

මෙයට විශ්වාසී,

කළමනාකරු,
[ආයතනයේ නම].
පවතින ආර්ථික දුෂ්කරතා හේතුවෙන් මූල්‍ය ආධාර හෝ ශිෂ්‍යත්වයක් ලබා ගැනීම සඳහා ඉල්ලීම. (request)

ලේඛකාධිකාරී තුමා,
[ආයතනයේ නම],
[ලිපිනය].

ගරු මහත්මයාණෙනි,

මාතෘකාව: පවතින ආර්ථික දුෂ්කරතා හේතුවෙන් මූල්‍ය ආධාර හෝ ශිෂ්‍යත්වයක් ලබා ගැනීම සඳහා ඉල්ලීම.

මම [ආයතනයේ නම] හි [පීඨය] යටතේ [අධ්‍යයන වර්ෂය] වසරේ අධ්‍යාපනය ලබන ශිෂ්‍යයෙක්මි. දැනට මා හදාරනු ලබන උපාධි පාඨමාලාවේ අධ්‍යයන කටයුතු බාධාවකින් තොරව කරගෙන යාම සඳහා අවශ්‍ය වන මූල්‍යමය පහසුකම් සපයා ගැනීමේදී මාගේ පවුල දැඩි ආර්ථික දුෂ්කරතාවලට මුහුණ දී සිටින බැවින්, ඒ සඳහා ඔබගේ අවධානය යොමු කිරීමට මෙම ලිපිය ඉදිරිපත් කරමි.

මාගේ පවුලේ එකම ආදායම් උපයන්නා වන මාගේ පියා/මව ට [හේතුව - උදා: අසනීප තත්ත්වයකින් පසු වීම / රැකියාව අහිමි වීම] හේතුවෙන් පවුලේ දෛනික වියදම් මෙන්ම මාගේ අධ්‍යාපන වියදම් පියවා ගැනීම ද අතිශය දුෂ්කර වී ඇති බැවින් නේවාසිකාගාර ගාස්තු, උපකරණ සහ අනෙකුත් අධ්‍යයන වියදම් පියවා ගැනීම මා හට දැඩි බාධාවක් වී පවතී.

මාගේ පසුගිය අධ්‍යයන වර්ෂයන්හි ප්‍රතිඵල මගින් මා ලබා ඇති අධ්‍යයන දක්ෂතාවන් තහවුරු කළ හැකි අතර, ඔබ ආයතනය මගින් පිරිනමනු ලබන මූල්‍ය ආධාර වැඩසටහනක් හෝ සුදුසු ශිෂ්‍යත්වයක් ලබා දීමට කාරුණික වන්නේ නම් එය මාගේ අනාගතය වෙනුවෙන් කරනු ලබන මහඟු උපකාරයක් වනු ඇත.

මෙම ඉල්ලීම පිළිබඳව ඔබතුමාගේ සහ අදාළ කමිටුවේ කාරුණික අවධානය යොමු කර, මා වෙත සහනයක් ලබා දෙන ලෙස ඉතා ගෞරවයෙන් ඉල්ලා සිටිමි. මේ සම්බන්ධයෙන් අවශ්‍ය කරන සියලුම සහතික පත්‍ර සහ නිර්දේශ ලිපි ඉල්ලුම් කළ සැනින් ඉදිරිපත් කිරීමට මම සූදානම්ව සිටිමි.

ස්තූතියි.

ගෞරවයෙන්,

ශිෂ්‍යයා,
[ආයතනයේ නම].
වෘත්තීය විභාගයක් සඳහා පෙනී සිටීම  සඳහා අධ්‍යයන නිවාඩු ලබා ගැනීම පිළිබඳව. (request)

[දිනය]

දෙපාර්තමේන්තු ප්‍රධානියා,
[ආයතනයේ නම],
[ලිපිනය].

ගරු මහත්මයාණෙනි,

මාතෘකාව: වෘත්තීය විභාගයක් සඳහා පෙනී සිටීම  සඳහා අධ්‍යයන නිවාඩු ලබා ගැනීම පිළිබඳව.

මම [ආයතනයේ නම] යටතේ [තනතුර] දරමින් රාජකාරී ඉටුකරන නිලධාරියෙක්මි. [දිනය] දින සිට [දිනය] දින දක්වා පැවැත්වීමට නියමිත [විභාගයේ නම] වෘත්තීය විභාගය සඳහා පෙනී සිටීමට මා බලාපොරොත්තු වන බැවින්, ඒ සඳහා අවශ්‍ය වන අධ්‍යයන නිවාඩු අනුමත කරවා ගැනීමට මෙමගින් ඉල්ලුම් කර සිටිමි.

මෙම වෘත්තීය විභාගය සමත්වීම මාගේ වෘත්තීය ප්‍රගතියට මෙන්ම දැනට මා ඉටුකරන රාජකාරීන් වඩාත් විධිමත් ලෙස හා නවීන දැනුමෙන් යුතුව ඉටු කිරීමට මහඟු පිටුවහලක් වනු ඇත. විභාගය සඳහා සූදානම් වීමට සහ ඒ සඳහා පෙනී සිටීමට [දින ගණන] ක අධ්‍යයන නිවාඩු කාලයක් මට අවශ්‍යව පවතී.

මා නිවාඩු ලබා සිටින කාල සීමාව තුළ මාගේ රාජකාරී කටයුතු බාධාවකින් තොරව පවත්වාගෙන යාම සඳහා [වෙනත් සේවකයා/නිලධාරියා] වෙත අදාළ වගකීම් පවරා දීමට අවශ්‍ය කටයුතු සූදානම් කර ඇති බව ද කරුණාවෙන් දන්වා සිටිමි.

එබැවින්, මාගේ මෙම ඉල්ලීම පිළිබඳව ඔබතුමාගේ කාරුණික අවධානය යොමු කර, අදාළ දින සඳහා අධ්‍යයන නිවාඩු අනුමත කර දෙන ලෙස ඉතා ගෞරවයෙන් ඉල්ලා සිටිමි. මේ සම්බන්ධයෙන් ඔබ දක්වන සහයෝගය මම බෙහෙවින් අගය කරමි.

ස්තූතියි.

ගෞරවයෙන්,

[තනතුර/සේවකයා],
[ආයතනයේ නම].
උප්පැන්න සහතිකයක් නිකුත් කිරීමේදී සිදුවන ප්‍රමාදය පිළිබඳව පැමිණිලි කිරීම. (complaint)

[දිනය]

ප්‍රාදේශීය ලේකම් කාර්යාල නිලධාරී තුමා,
ප්‍රාදේශීය ලේකම් කාර්යාලය,
[ලිපිනය].

ගරු මහත්මයාණෙනි,

මාතෘකාව: උප්පැන්න සහතිකයක් නිකුත් කිරීමේදී සිදුවන ප්‍රමාදය පිළිබඳව පැමිණිලි කිරීම.

මා විසින් [දිනය] දින ඉදිරිපත් කරන ලද [අයදුම්පත් අංකය] දරන උප්පැන්න සහතික පිටපතක් ලබා ගැනීමේ ඉල්ලුම්පත්‍රය සම්බන්ධයෙන් මෙතෙක් කිසිදු සාධාරණ විසඳුමක් ලැබී නොමැති බව කණගාටුවෙන් යුතුව දන්වා සිටිමි. මෙම සහතිකය ලබා ගැනීම සඳහා මා අවස්ථා කිහිපයකදීම ඔබ කාර්යාලය වෙත පැමිණ විමසීම් කළද, ඒ සෑම අවස්ථාවකදීම නිසි පිළිතුරක් ලබා දීමට අදාළ අංශ අපොහොසත් විය.

සාමාන්‍ය පරිපාලන ක්‍රියාවලියට අනුව මෙම ලේඛනය ලබා දීමට ගතවන කාල සීමාව ඉක්මවා ගොස් ඇති අතර, මෙම ප්‍රමාදය හේතුවෙන් මාගේ [හේතුව - උදා: පාසල් ඇතුළත් කිරීම් / විදේශ ගමන් බලපත්‍ර කටයුතු] සඳහා දැඩි බාධා එල්ල වී ඇත.

එබැවින්, සිදු වී ඇති මෙම ප්‍රමාදය පිළිබඳව ඔබතුමාගේ පෞද්ගලික අවධානය යොමු කර, හැකි ඉක්මනින් අදාළ සහතික පත්‍රය ලබා දීමට අවශ්‍ය කටයුතු සම්පාදනය කරන ලෙස ඉතා ගෞරවයෙන් ඉල්ලා සිටිමි. රජයේ ආයතනයක් කෙරෙහි මහජනතාව තබා ඇති විශ්වාසය ආරක්ෂා වන පරිදි කටයුතු කරනු ඇතැයි මම අපේක්ෂා කරමි.

මෙම පැමිණිල්ල සම්බන්ධයෙන් ඔබ ගන්නා ක්‍රියාමාර්ගය පිළිබඳව මා වෙත දැනුම් දෙන ලෙස කාරුණිකව ඉල්ලා සිටිමි.

ස්තූතියි.

විශ්වාසී,

[අයදුම්කරු/පුරවැසියා],
[ලිපිනය].
ගුරුතුමෙකුගේ අක්‍රමවත් සේවා පැමිණීම හේතුවෙන් සිසුන්ගේ අධ්‍යාපනයට සිදුවන බලපෑම පිළිබඳව පැමිණිලි කිරීම. (complaint)

[දිනය]

විදුහල්පති තුමා,
[ආයතනයේ නම],
[ලිපිනය].

ගරු මහත්මයාණෙනි,

මාතෘකාව: ගුරුතුමෙකුගේ අක්‍රමවත් සේවා පැමිණීම හේතුවෙන් සිසුන්ගේ අධ්‍යාපනයට සිදුවන බලපෑම පිළිබඳව පැමිණිලි කිරීම.

මම [ආයතනයේ නම] හි අධ්‍යාපනය ලබන ශිෂ්‍යයෙකුගේ දෙමාපියෙකු වශයෙන් මෙම ලිපිය ඔබතුමා වෙත යොමු කරනුයේ, අපගේ දරුවන්ගේ අධ්‍යාපන කටයුතු සම්බන්ධයෙන් පැන නැගී ඇති බරපතල ගැටලුවක් පිළිබඳව ඔබතුමාගේ අවධානය යොමු කරනු පිණිසය.

පසුගිය [කාලසීමාව - උදා: මාසයක් පමණ] තුළ [විෂය] උගන්වන ගුරුතුමා නිරන්තරයෙන්ම අක්‍රමවත් ලෙස සේවයට වාර්තා කරන බවත්, බොහෝ අවස්ථාවලදී දරුවන්ගේ පන්ති කාමරයට නොපැමිණෙන බවත් දරුවන්ගෙන් දැනගන්නට ලැබුණි. මෙම තත්ත්වය හේතුවෙන් [විෂය] විෂය නිර්දේශය ආවරණය කර ගැනීමට දරුවන්ට නොහැකි වී ඇති අතර, එය ඉදිරි විභාග කටයුතු සඳහා ද මහත් බාධාවක්ව පවතී. ගුරුතුමෙකුගේ මෙවැනි වගකීම් විරහිත හැසිරීම හේතුවෙන් දරුවන්ගේ අධ්‍යාපන මට්ටම පහළ යාම සහ ඔවුන් තුළ අධ්‍යාපනය කෙරෙහි ඇති උනන්දුව ගිලිහී යාම අතිශය කණගාටුදායකය.

පාසලක ප්‍රධානතම වගකීම වන්නේ සිසුන්ගේ අධ්‍යාපන අයිතිය සුරක්ෂිත කිරීමයි. එබැවින්, මෙම ගැටලුව පිළිබඳව ඔබතුමාගේ පෞද්ගලික අවධානය යොමු කර, අදාළ ගුරුතුමා සමඟ සාකච්ඡා කර කඩිනම් පියවරක් ගන්නා ලෙස ඉතා ගෞරවයෙන් ඉල්ලා සිටිමි.

ස්තූතියි.

ගෞරවයෙන්,

[දෙමව්පිය නියෝජිතයා/දෙමාපියන්],
[ලිපිනය].
පුවත්පතේ නම හෝ වෙබ් අඩවිය] හි පළ වූ දැන්වීමට අනුව [කාර්යාල සහකාර] තනතුර සඳහා අයදුම් කිරීම. (application)

[දිනය]

ලේකම් තුමා / ආයතන ප්‍රධානී තුමා,
[ආයතනයේ නම],
[ලිපිනය].

ගරු මහත්මයාණෙනි,

මාතෘකාව: [පුවත්පතේ නම/වෙබ් අඩවිය] හි පළ වූ දැන්වීමට අනුව [කාර්යාල සහකාර] තනතුර සඳහා අයදුම් කිරීම.

[දිනය] දින [පුවත්පතේ නම/වෙබ් අඩවිය] හි පළ කරන ලද දැන්වීම අනුව, ඔබ ආයතනයේ පුරප්පාඩුව පවතින [කාර්යාල සහකාර] තනතුර සඳහා මාගේ සුදුසුකම් සහිත අයදුම්පත මෙයින් ඉදිරිපත් කරමි. රජයේ ආයතනයක කාර්යාලීය කටයුතු සහ පරිපාලන සහාය ලබා දීමේ කාර්යභාරය කෙරෙහි මා තුළ පවතින උනන්දුව සහ දක්ෂතාවය නිසා මෙම තනතුර සඳහා මාගේ සුදුසුකම් ප්‍රමාණවත් බවට විශ්වාස කරමි.

මා [අධ්‍යාපනික සුදුසුකම් - උදා: අ.පො.ස. සාමාන්‍ය පෙළ / උසස් පෙළ] විභාගයෙන් සමත්ව ඇති අතර, කාර්යාලීය ලිපිලේඛන කළමනාකරණය, පරිගණක දත්ත ඇතුළත් කිරීම සහ මූලික කාර්යාලීය මෙවලම් භාවිතය පිළිබඳව ප්‍රායෝගික දැනුමක් ලබා ඇත. මීට අමතරව, මීට පෙර [පළපුරුද්ද තිබේ නම් පමණි - උදා: වෙනත් ආයතනයක සේවය කළ වසර ගණන] තුළ ලබාගත් සේවා අත්දැකීම් හේතුවෙන්, කාර්යාලීය පරිසරයක වගකීම් සහගතව සහ කණ්ඩායමක් සමඟ සාමූහිකව කටයුතු කිරීමට මා හට හැකියාව ඇත.

රාජ්‍ය සේවයේ පවතින නීති රීතිවලට සහ රෙගුලාසිවලට අනුකූලව, ආයතනයේ කාර්යක්ෂමතාව ඉහළ නැංවීමට මගේ උපරිම දායකත්වය ලබා දීමට මම කැපවී සිටිමි. මාගේ සුදුසුකම් සනාථ කෙරෙන සහතික පත්‍ර සහ නිර්දේශ ලිපිවල පිටපත් මෙම ලිපිය සමඟ අමුණා ඇත.

මෙම තනතුර සඳහා සම්මුඛ පරීක්ෂණයකට කැඳවීමක් ලැබෙන්නේ නම්, මාගේ සුදුසුකම් පිළිබඳව වැඩිදුර කරුණු පැහැදිලි කිරීමට බලාපොරොත්තු වෙමි.

ස්තූතියි.

ගෞරවයෙන්,

[අයදුම්කරු],
[ලිපිනය],
[දුරකථන අංකය].
වැඩසටහන් කල් දැමීම පිළිබඳ කණගාටුව ප්‍රකාශ කිරීම (apology)

මගේ අංකය :- [ලිපි අංකය]
දිනය :- [දිනය]

[ලබන්නාගේ තනතුර],
[ආයතනයේ නම],
[ලිපිනය]

පුනරුත්ථාපනය කරන ලද තරුණ කණ්ඩායම් සඳහා ඒකාබද්ධතා වැඩසටහන් ක්‍රියාත්මක කිරීම.

උක්ත කරුණට අදාළව මගේ සමාංක හා [දිනය] දිනැති ලිපිය හා ඔබගේ අංක [ලිපි අංකය] හා [දිනය] දිනැති ලිපි හා බැඳේ.

02. එමගින් සදහන් කල පරිදි ඉහත වැඩසටහන් පැවැත්වීමට තිබු දිනයන් නොවැලක්විය හැකි හේතූන් මත කල් දැමු බව කාරුණිකව දන්වා සිටිමි. මේ සම්බන්ධයෙන් [නම] මහතාට හා භාෂා පරිවර්තක [නම] මහතාට [දිනය] දින දැනුම් දෙන ලදී.

03. නැවත එම දැනුවත් කිරීමේ වැඩසටහන [නම] මහතාගේ එකඟත්වය මත පහත සඳහන් පරිදි පැවැත්වීමට අවශ්‍ය කටයුතු සංවිධානය කරමින් පවතී.

[ගම/නගරය] - [දිනය] [වේලාව] සිට [වේලාව] දක්වා - ප්‍රාදේශීය ලේකම් කාර්යාලය
[ගම/නගරය] - [දිනය] [වේලාව] සිට [වේලාව] දක්වා - ප්‍රාදේශීය ලේකම් කාර්යාලය

04. එබැවින් ඒ සඳහා ඉහත සඳහන් කල සම්පත් දායක දෙපල ලබා දීමට අවශ්‍ය පියවර ගන්න මෙන් වැඩිදුරටත් ඉල්ලා සිටිමි.

මේ සම්බන්ධයෙන් ඔබට යම් අපහසුතාවයක් ඇතිවූයේනම් අතිශයින් කණගාටුව ප්‍රකාශ කර සිටිමි.

[යවන්නාගේ නම],
[තනතුර].
[ආයතනයේ නම] ලේකම් වෙනුවට.

පිටපත :- [ලබන්නාගේ තනතුර], [ආයතනයේ නම]
මුදල් ආපසු ගෙවිය නොහැකි බව කණගාටුවෙන් දැනුම් දීම (apology)

මගේ අංකය : [ලිපි අංකය]
දිනය : [දිනය]
දායක අංකය : [ගිණුම් අංකය]

යෝජනා ක්‍රමයෙන් ඉල්ලා අස්වීම

ඉහත කාරණය සම්බන්ධයෙන් [දිනය] දින අප වෙත කරන ලද ඉල්ලීම් හා බැඳේ.

විශ්‍රාම වැටුප් යෝජනා ක්‍රමයේ නීති රීති අනුව මුදල් අපසු ලබා ගැනීම සඳහා ගෙවිය යුතු වාරික සංඛ්‍යාවෙන් [අංකය] ක වාරික සංඛ්‍යාවක් ගෙවිය යුතුය.

ඔබගේ ගිණුම පරික්ෂා කිරීමේදී [අංකය] ක වාරික සංඛ්‍යාව ගෙවීම සදහා ඔබ විසින් [වාරික සංඛ්‍යාව] ගෙවිය යුතු නමුත් ඔබ විසින් ගෙවා ඇත්තේ වාරික [වාරික සංඛ්‍යාව] පමණි.

ඒ අනුව ඔබ වෙත මුදල් ආපසු ගෙවීමේ හැකියාවක් නොමැති බව කණගාටුවෙන් දන්වමි.

ඔබ වෙත මුදල් ආපසු ගෙවිය නොහැකි වුවත් ඔබට ඉසුරු හෝ සුරැකුම් යෝජනා ක්‍රම වල නැවත දායකත්වය ලබා ගෙන පෙර විශ්‍රාම වැටුප් යෝජනා ක්‍රමයට ගෙවූ මුදල් නව ක්‍රමයට බැරකර ගත හැක.

එසේත් නොමැති නම් වෙනත් අයෙකු සුරැකුම් යෝජනා ක්‍රමයට ග්‍රාම නිලධාරී මගින් හෝ අප කාර්යාලය මගින් දායක වී ඔබ විසින් ගෙවන ලද මුදල් එම ගිණුමට බැර කළ හැකි බව දන්වමි.

ඔබ අපවෙත ඒවා ඇති පහත ආකෘතිපත්‍ර මේ සමග එවමි.
මුදල් වාරික සටහන් පොත
ඔප්පුව

නැවත දායකත්වය ලබන්නේ නම් හෝ වෙනත් අයෙකු දායක කර ගෙවූ මුදල් නව ගිණුමට බැර කරන්නේ නම් එම මුදල් නව ගිණුමට බැර කරන ලෙස ඉල්ලීම් ලිපිය, ඔප්පුව, මුදල් වාරික සටහන් පොත, නව අයදුම්පත්‍රය සමග ලබා දිය යුතු බවද දන්වමි.

[යවන්නාගේ නම],
දිස්ත්‍රික් සම්බන්ධීකරණ නිලධාරී.
රා අලෙවි මධ්‍යස්ථානය සම්බන්ධ මහජන පැමිණිලි හා ස්ථාන මාරු කිරීම (complaint)

ප්‍රාදේශීය ලේකම් කාර්යාලය - [ලිපිනය]
දුරකථනය - [දුරකථන අංකය]
විද්‍යුත් තැපෑල - [විද්‍යුත් තැපෑල]
ෆැක්ස් - [දුරකථන අංකය]
මගේ අංකය - [ලිපි අංකය]
දිනය - [දිනය]

දිසාපතිතුමා,
දිසා ලේකම් කාර්යාලය,
[ලිපිනය]

රා අලෙවි ස්ථානය නැරඹීම සම්බන්ධවයි - [ගම/නගරය] තැබෑරුම

ඉහත කරුණු සම්බන්ධව ඔබගේ අංකය [ලිපි අංකය] හා [දිනය] දින ලිපිය හා බැඳේ.

ඉහත රා තැබෑරුම සම්බන්ධව බොහෝ පැමිණිලි එම ප්‍රදේශය නියෝජනය කරන පොදු ජනයාගෙන් [දිනය] වර්ෂයේදී ලැබී ඇති බැවින් [ආයතනයේ නම] වෙත [දිනය] වර්ෂය සඳහා වූ තැබෑරුම සඳහා වූ අලුත් අවසරපත් ලබා දීමේදි උක්ත ශාඛාව ([ලියාපදිංචි අංකය]) වෙනත් ස්ථානයකට මාරු කරනු ලබන සහතිකය ලබා ගැනීමෙන් අනතුරුව අවසරපත් ලබා දෙන ලදී. (ඒ සම්බන්ධ ලිපියේ ඡායා පිටපත මේ සමග අමුණා ඇත.)

තව ද මෙම වසරේ ද ඉහත රා තැබෑරුම අස්කිරීම සම්බන්ධව එම ප්‍රදේශවාසි ජනතාව ද එම ප්‍රදේශයට අයත් පොදු සංවිධානයන් ද දිගටම මට ද ඒ පිළිබඳ පාර්ශවයන්ටද ඉල්ලීම් කරමින් සිටිති. තවද [දිනය] දක්වා වූ කාලය දක්වා [ආයතනයේ නම] වෙත ලබා දී ඇති කාලය ගෙන තමන් ඉවසීමෙන් සිටින බව එම ප්‍රදේශයේ මහජනතාව හා පොදු ආයතන මට දැනුම් දී ඇත. තවද තැබෑරුම පාසලට ඉතා සමීපව තිබීමත් මෙහි සඳහන් කළ යුතුය.

එනිසා මෙම කරුණ සම්බන්ධව එම ප්‍රදේශවාසින්ගේ හා පොදු ආයතනවල අදහසට ප්‍රමුඛතාවය ලබා දී රා තැබෑරුම වෙනත් සුදුසු ස්ථානයකට මාරු කිරීමට අවශ්‍ය කටයුතු කරමින් සිටින අතර මෙම රා තැබෑරුම [ආයතනයේ නම] විසින් සුදුසු වෙනත් ස්ථානයකට මාරු නොකළහොත් [දිනය] වර්ෂය සඳහා වූ බලපත්‍රය අලුත් කිරීම් ලබා දීමට නොහැකිවනු ඇතැයි ඔබට කාරුණිකව දන්වා සිටිමි.

[යවන්නාගේ නම]
ප්‍රාදේශීය ලේකම්,
ප්‍රාදේශීය ලේකම් කාර්යාලය,
[ලිපිනය]

පිටපත - සභාපති, [ආයතනයේ නම]
සේවා ව්‍යවස්ථාව උල්ලංඝනය කිරීමට විරෝධය දක්වා වැඩ වර්ජනය දැනුම් දීම (complaint)

මාගේ අංකය [ලිපි අංකය]
දිනය [දිනය]

[තනතුර], [ආයතනයේ නම],
[තනතුර], [ආයතනයේ නම],
සියලුම [තනතුර],
[තනතුර], [දෙපාර්තමේන්තුව],
[තනතුර], [දෙපාර්තමේන්තුව],
සියලුම [තනතුර],
[තනතුර], [ආයතනයේ නම],
සියලුම [තනතුර],
සියලුම [තනතුර].

සේවා ව්‍යවස්ථාවට පටහැනිව පත්වීම් හා උසස්වීම ලබා දීමට ගන්නා උත්සාහයට විරෝධය දැක්වීමේ වෘත්තීය ක්‍රියාමාර්ග පිළිබඳව දැනුවත් කිරීම.

අධ්‍යාපන ලේකම්ට යොමු කරන ලද [ලිපි අංකය] හා [දිනය] දිනැති සේවා ව්‍යවස්ථාව උල්ලංඝනය කරමින් උසස්වීම් හා පත්වීම් ලබා දීමේ උත්සාහය පිළිබඳ ලිපියට අනුව එම ලිපියේ සඳහන් කරුණු පිළිබඳව අප සංගමය වෙත සෑහීමකට පත්විය හැකි පිළිතුරක් නොලැබුණු හෙයින් එම ලිපියේ සඳහන් පරිදි වෘත්තීය ක්‍රියාමාර්ගයකට එළඹීමට අප සංගමයේ විධායක කමිටුව තීරණය කරන ලදී.

එබැවින් [දිනය] දින අප සංගමයේ සාමාජිකයන් වන [ආයතනයේ නම] සියලුම නිලධාරීන් වැඩ වර්ජනයක යෙදෙන බව දන්වා සිටිමි.

තව ද එදින [වේලාව] ට [ආයතනයේ නම] පරිශ්‍රයේ සේවා ව්‍යවස්ථාවට පටහැනිව පත්වීම් හා උසස්වීම් ලබා දීම පිලිබඳ විශේෂ සමුළුවක් පැවැත්වෙන බව ද ඉන් අනතුරුව සාමකාමී විරෝධතාවක් පැවැත්වෙන බව ද දන්වා සිටිමි.

මෙයට විශ්වාසී,
ගරු ලේකම්,
[ආයතනයේ නම].

පිටපත සියලුම නිලධාරීන් වෙත, සහභාගී වීම පිණිස.
රජයේ නිවාස ප්‍රවේශ මාර්ගය සම්බන්ධ නිවැසියන්ගේ පැමිණිල්ල (complaint)

ප්‍රාදේශීය ලේකම්,
ප්‍රාදේශීය ලේකම් කාර්යාලය,
[ලිපිනය]

[ගම/නගරය] රජයේ නිවාස [අංකය]කට අයත් ඉඩමට අයත් මාර්ගයක් සම්බන්ධවයි.

[ලිපි අංකය] දරන මූලික පිඹුර ඉඩම් කොටස් වෙන් කොට ඇති [ගම/නගරය] ග්‍රාමයේ ඉදිකොට ඇති [ආයතනයේ නම] අයත් රජයේ නිවාස වල පදිංචි නිවැසියන් කිහිපදෙනෙකු පහත කරුණු යටතේ ඉල්ලීමක් ගරු ආණ්ඩුකාරතුමා වෙත ඉදිරිපත් කොට ඇත.

1. අදාළ පිඹුරේ ලොට් අංක [අංකය] හා [අංකය] ට උතුරු දෙසින් පිහිටි පුද්ගලික ඉඩමක හිමිකරුවෙකු ඔහුගේ පෞද්ගලික ඉඩමට වෙන් වූ 20ආදී ක ප්‍රවේශ මාර්ගයක් එම පුද්ගලික ඉඩමට වෙනම හිමිව ඇතත් එම හිමිකරු රජයේ නිවාස වලට ප්‍රවේශ වන මාර්ගය තවත් පුළුල් කරමින් ආදී 18ක පාරක් ඉල්ලා සිටින බව අදාළ නිවැසියන් පැමිණිලි කරයි.

2. පවතින ප්‍රවේශ මාර්ගය තවත් පුළුල් කරන විට රජයේ නිවාස ඉඩම් කොටස් වල වපසරිය තවත් කුඩා වන අතර අයෙකුගේ පමණක් සුභසිද්ධිය තකා එසේ කිරීම බලවත් අසාධාරණයක් බවත් අදාළ ඉල්ලුම්කරුවන් පැවසයි.

මෙම සිදුවීමට අදාළ සම්පූර්ණ වාර්තාවක් ගරු ආණ්ඩුකාරතුමාට ඉදිරිපත් කිරීම පිණිස මා වෙත කඩිනමින් ලබාදෙන ලෙස මෙයින් දන්වා සිටිමි.

[යවන්නාගේ නම]
ආණ්ඩුකාර ලේකම්
[ලිපිනය]

පිටපත : සභාපති, ප්‍රාදේශීය සභාව, [ලිපිනය]
නීති විරෝධී බොරළු කැණීම් සම්බන්ධ පැමිණිල්ල හා අවසරපත් අත්හිටුවීම (complaint)

ප්‍රාදේශිය ලේකම් කාර්යාලය - [ලිපිනය]
දුරකථනය - [දුරකථන අංකය]
ෆැක්ස් - [දුරකථන අංකය]
විද්‍යුත් තැපෑල - [විද්‍යුත් තැපෑල]

මගේ අංකය - [ලිපි අංකය]
දිනය - [දිනය]

ප්‍රාදේශිය ඉංජිනේරු,
[ආයතනයේ නම],
[ලිපිනය]

බොරළු කැණීම් හාරන්නන්ගෙන් සිදුවන සමාජ හානි
[ගම/නගරය] ග්‍රාම නිලධාරි වසම

ඉහත කරුණු සම්බන්ධයෙන් [ගම/නගරය] ග්‍රාම නිලධාරි වසමේ [නම] නමැති අයට විරුද්ධව පැමිණිල්ලක් ලැබී ඇත. ඔහු නීති විරෝධි ලෙස බොරළු කැණීම් කරන බවත් සමාජ අපචාරවල යෙදෙන බවත් මහජනතාව විසින් පැමිණිලි කර ඇත.

මේ සම්බන්ධයෙන් පොලිස් ස්ථානයටද අප විසින් පැමිණිලි කර ඇත. එනිසා නීති ක්‍රියාමාර්ග ගන්නා තුරු දැනට [ගම/නගරය] ග්‍රාම නිලධාරි වසමේ ලබාදී ඇති බොරළු අවසරපත් වහාම අත්හිටුවන ලෙස ඔබෙන් ඉල්ලා සිටිමි.

[යවන්නාගේ නම],
ප්‍රාදේශිය ලේකම්,
[ලිපිනය]
ක්ෂේත්‍ර මධ්‍යස්ථානය සම්බන්ධ පැමිණිල්ලක් කලාප කාර්යාලයට යොමු කිරීම (complaint)

මගේ අංකය [ලිපි අංකය]

ප්‍රාදේශිය ලේකම් කාර්යාලය,
[ලිපිනය]

[දිනය]

කලාප අධ්‍යාපන අධ්‍යක්ෂක,
කලාප අධ්‍යාපන කාර්යාලය,
[ලිපිනය]

[ගම/නගරය] අළුත් ක්ෂේත්‍ර මධ්‍යස්ථානය සම්බන්ධවයි

ඉහත කරුණ සම්බන්ධව [ගම/නගරය] [නම] නමැති අයගෙන් ක්ෂේත්‍ර මධ්‍යස්ථානය සම්බන්ධව පැමිණිල්ලක් ලැබී ඇත. මෙම ක්ෂේත්‍ර මධ්‍යස්ථානය ඔබ කලාප අධ්‍යාපන කාර්යාලය යටතේ පාලනය වන බැවින් ඒ සම්බන්ධ පැමිණිල්ලේ පිටපතක් ඔබතුමාගේ අවශ්‍ය කටයුතු සඳහා මේ සමග අමුණා යවනු ලබන බව මෙයින් දන්වා සිටිමි.

ප්‍රාදේශිය ලේකම්,
[ලිපිනය]

පිටපත - [නම], [ලිපිනය]
සඟරා මුද්‍රණයට ලබා දුන් අනුග්‍රහය සඳහා ස්තූතිය පිරිනැමීම (thank-you)

ප්‍රාදේශිය ලේකම් කාර්යාලය - [ලිපිනය]
දුරකථනය - [දුරකථන අංකය]
ෆැක්ස් - [දුරකථන අංකය]
විද්‍යුත් තැපෑල - [විද්‍යුත් තැපෑල]

මගේ අංකය - [ලිපි අංකය]
දිනය - [දිනය]

කළමනාකරු,
[ආයතනයේ නම],
[ලිපිනය]

ප්‍රාදේශිය සංස්කෘතික උත්සවය - [දිනය]
සඟරා මුද්‍රණය නිමවීම සම්බන්ධවයි

අප ප්‍රාදේශිය ලේකම් කොට්ඨාසයේ [දිනය] වර්ෂයේ ප්‍රාදේශිය සාහිත්‍ය උත්සවයේ විශේෂ අංගයන්ගේ එකක් වශයෙන් වසරක් පාසා නිකුත් කරන කලාපය මෙම වර්ෂයේදි එළිදැක්වීමට නියමිතය. උක්ත සඟරාවේ මුද්‍රණ කටයුතු ඔබගේ [ආයතනයේ නම] ප්‍රාදේශිය සංවර්ධන සැලැස්මේ මුදල් දායකත්වයෙන් [ආයතනයේ නම] මුද්‍රණාලයේ මුද්‍රණය වී නිම වී ඇත.

උක්ත උත්සවය උත්සවාකාරයෙන් සිදුවීමට ග්‍රන්ථ මුද්‍රණය සඳහා ඔබ ආයතනය ලබා දුන් අනුග්‍රහකත්වයට අපගේ ස්තූතිය මෙයින් දන්වා සිටිමු.

ප්‍රාදේශිය ලේකම්,
[ලිපිනය]
උත්සව ආරක්ෂාව සඳහා පොලිස් නිලධාරීන්ගේ සේවය ලබා දෙන ලෙස ඉල්ලීම (request)

[ආයතනයේ නම]
[ලිපිනය]

[දිනය]

[ලිපි අංකය]

සහකාර ජ්‍යෙෂ්ඨ පොලිස් අධිකාරි
සහකාර ජ්‍යෙෂ්ඨ පොලිස් අධිකාරි කාර්යාලය
[ලිපිනය]

ඇසල කලාපයේ ආරක්ෂාව සහ මහජනතාව හැසිරවීම සඳහා පොලිස් නිළධාරීන් හා නිළධාරිනියන්ගේ සේවය ලබාගැනීම

1. මෙම රෙජිමේන්තුවේ රෙජිමේන්තු අධිපතිගේ සංකල්පයකට අනුව යුද්ධ හමුදාව සහ සිවිල් මහජනතාව අතර සුහදතාවය වර්ධනය කිරීමේ අරමුණින් [දිනය] වන දිනට යෙදී ඇති ඇසල පුරපසලොස්වක පොහොය නිමිත්තෙන් ඓතිහාසික [ගම/නගරය] කේන්ද්‍ර කොටගෙන [දිනය] සිට [දිනය] දක්වා [ගම/නගරය] ක්‍රීඩාංගනයේදි "ඇසල කලාපයක්" පැවැත් වීමට කටයුතු සැලසුම්කර ඇත.

2. මෙහිදී ඉතා අලංකාර වු පහන්කූඩු ප්‍රදර්ශනයක් සහ නැරඹීමට පැමිණෙන මහජනතාව වෙනුවෙන් බැති ගී ප්‍රසංගයක් ද පැවැත්වීමට කටයුතු යොදා ඇති අතර, යුද හමුදාව [ගම/නගරය] නගරයේදී මෙලෙස ඇසල කලාපයක් පවත්වනු ලබන්නේ හතරවන වතාවට බව දන්වා සිටිමි.

3. අදාල ඇසල කලාපය නැරඹීම සඳහා විශාල ජනතාවක් පැමිණෙනු ඇතැයි බලාපොරොත්තු වන බැවින් ඔවුන්ගේ ආරක්ෂාව හා හැසිරවීමේ කටයුතු සඳහා පොලිස් නිළධාරී 30 දෙනෙකුගේ හා පොලිස් නිළධාරිනියන් 20 දෙනෙකුගේ සේවය ඉහත පළවන ඡේදයේ දක්වා ඇති කාර්යය ආවරණය වන පරිදි ලබාදීමට කටයුතු සිදුකර දෙනමෙන් කාරුණිකව ඉල්ලා සිටිමි.

4. මේ සඳහා ඔබ වෙතින් ලබාදෙන සහයෝගය ඉතා අගේකොට සලකමි.

[යවන්නාගේ නම]
බ්‍රිගේඩියර්
රෙජිමේන්තු අධිපති වෙනුවට
බෝක්කු අවහිරතාවය ඉවත් කිරීමට පොලිස් ආරක්ෂාව ඉල්ලීම (request)

[ලිපි අංකය]
විධායක ඉංජිනේරු කාර්යාලය,
[ආයතනයේ නම],
[ලිපිනය]
[දිනය]

ජ්‍යෙෂ්ඨ පොළිස් අධිකාරි තුමා,
ජ්‍යෙෂ්ඨ පොළිස් අධිකාරි කාර්යාලය,
[ලිපිනය]

බෝක්කුව අවහිර කිරීම සම්බන්ධවයි.

උක්ත කරුණට අදාලව [ගම/නගරය] මාර්ගයේ [අංකය] වන කිලෝමීටරයේ අංක [අංකය] බෝක්කුව අසල මාර්ගයේ දකුණු පස පැති කාණුව අවහිර කර ඇත.

[අංකය] දරණ මහාමාර්ග ආඥා පනතෙහි අංක [අංකය] වැනි සහ [අංකය] වැනි වගන්ති යටතේ මා වෙත පැවරී ඇති බලතල අනුව එකී අවහිරතාව [ආයතනයේ නම] මගින් ඉවත් කරනු ලබන බව දන්වමි.

මෙම අවහිරතාව ඉවත් කිරීම [දිනය] දින [වේලාව] ට සිදුකිරීමට ඇති බැවින් ඒ සඳහා අවශ්‍ය පොලිස් ආරක්ෂාව ලබා දෙන මෙන් කාරුණිකව ඉල්ලා සිටිමි.

විධායක ඉංජිනේරු,
[ආයතනයේ නම],
[ලිපිනය]
කාර්යාලය සඳහා වායු සමන යන්ත්‍රයක් ලබා දෙන ලෙස ඉල්ලීම (request)

ස්ථානාධිපති,
රථවාහන අංශය,
පොලිස් ස්ථානය,
[ලිපිනය]

අධ්‍යක්ෂක තුමා,
[ආයතනයේ නම],
[ලිපිනය]

වායු සමන යන්ත්‍රයක් ලබා ගැනීම සම්බන්ධව.

[ගම/නගරය] පොලිස්ථානයේ රථවාහන අංශයේ වායුසමනය අක්‍රිය වී ඇත. එය යථාතත්වයට පත්කිරීමට නොහැකි තත්වයට පත්වී ඇත. මාගේ අංශයට අනුයුක්ත නිළධාරීන් හිරුරස්මියෙන් යුක්තව ප්‍රධාන පාරවල් 05 කට අදාලව රථවාහන රාජකාරි කර දැඩි පීඩාවෙන් අංශයට පැමිණීමේදී අංශයේ සිටීම අපහසුතාවයකි.

අංශය වායුසමනය සඳහා වීදුරුවලින් වටකර ඇති නිසා ඇතුලත පොත්පත් වල රාජකාරි කරන නිළධාරීන්ද දැඩි අපහසුතාවයෙන් කටයුතු කරයි. ප්‍රධාන පාරට මායිම්ව රථවාහන අංශය පිහිටා ඇති බැවින් [ආයතනයේ නම] මගින් ප්‍රධාන පාර පිළිසකර කරන විට දුම දූවිල්ල එකවර අංශය තුලට පැමිණීම හේතුවෙන් අංශයේ පොත්පත්ද අපිරිසිදුවී ඇත.

රථවාහන අංශයට ඇති වී ඇති අපහසුතාවය සලකා බලා මෙම අංශයට හොඳ තත්වයේ වායුසමන යන්ත්‍රයක් ලබාදීමට කටයුතු සලසා දෙන මෙන් කාරුණිකව ඉල්ලා සිටිමි.

ස්ථානාධිපති,
රථවාහන අංශය.
ශාඛාව නව ස්ථානයකට මාරු කිරීමේදී පොලිස් ආරක්ෂාව ඉල්ලීම (request)

[ආයතනයේ නම]
[ලිපිනය]

[දිනය]

යොමුව - [ලිපි අංකය]

ස්ථානාධිපති
පොලිස් ස්ථානය
[ලිපිනය]

මහත්මයාණෙනි / මහත්මියෙනි

ශාඛාව වෙනත් ස්ථානයක ස්ථාපිත කිරීම

දැනට [ලිපිනය] යන ස්ථානයේ පවත්වාගෙන යනු ලබන අප ශාඛාව [දිනය] දින [ලිපිනය] යන ස්ථානය වෙත මාරු වීමට කටයුතු යොදා ඇත.

එදින [වේලාව] ට පමණ මෙම ස්ථානයේ සිට නව නිවහන දක්වා පෙරහරකින් ගමන් ආරම්භ කිරීමට කටයුතු යොදා ඇති හෙයින් එම අවස්ථාවට පොලිස් ආරක්ෂාව ලබාදීමට කටයුතු කරන මෙන් කාරුණිකව ඉල්ලා සිටිමි.

තවද ශාඛාවේ සුරක්ෂිතාගාරයේ ඇති ආරක්ෂක සේප්පු ප්‍රවාහනය කිරීමේ කටයුතු [දිනය] දිනට පෙර සිදු කිරීමට අවශ්‍ය බැවින් අපගේ ඉහල කළමනාකාරිත්වයෙන් උපදෙස් ලද විගස එම ප්‍රවාහනය කිරීමේ කටයුතු සිදුකිරීමට අදහස් කෙරෙන බැවින්, ඒ සඳහාද පොලිස් ආරක්ෂාව අප බලාපොරොත්තු වන අතර, නියමිත දිනය කල්වේලා ඇතිව ඔබ වෙත දැන්වීමට කටයුතු කරන්නෙමු.
පාසල ඉදිරිපිට පදික මාරුවක් යෙදීම සඳහා ඉල්ලීම (request)

[පාසලේ නම]

[දිනය]

ස්ථානාධිපති
රථවාහන පොලීසිය
[ලිපිනය]

ස්ථානාධිපතිතුමණි

පාසල ඉදිරිපිට පදික මාරුව වෙනස් කිරීම.

අප විද්‍යාලයේ 01 ශ්‍රේණියේ සිට 05 ශ්‍රේණිය දක්වා සිසුන් ඉගෙන ගන්නා ප්‍රාථමික පාසලකී. දැනට අප විද්‍යාලය ඉදිරිපිට පදික මාරුවක් යොදා නැත. අප විද්‍යාලය [පාසලේ නම] ප්‍රාථමික අංශය ලෙස [දිනය] දිනට පෙර පැවති බැවින් [පාසලේ නම] ඉදිරිපිට පදික මාරුවක් යොදා ඇත.

පාසල් දෙක ඉදිරිපිට පදික මාරු යෙදීමට නොහැකි බැවින් [පාසලේ නම] විදුහල්පති තුමා හා එකඟව පාසල් දෙකටම පොදු වන සේ පදික මාරුවක් යෙදීමට සුදුසු වන බව අදහස් කර ඇති අතර ඒ පිළිබඳ [ආයතනයේ නම] ස්ථානාධිපති තුමියට ද දන්වා ඇත.

මීට පෙර ඔබ තුමාට ද මේ පිළිබඳව මා විසින් ලිඛිතව දන්වා ඇත. ඒ අනුව ඔබතුමාගේ අවධානය යොමු කර පදික මාරුව [ගම/නගරය] ගුරු මධ්‍යස්ථානයේ ඉදිරිපසින් යෙදීමට අවශ්‍ය කටයුතු සලසා දෙන මෙන් කාරුණිකව ඉල්ලා සිටිමි.

විදුහල්පති
නඩුවකට සාක්ෂි දීම සඳහා කොට්ඨාශයෙන් පිටව යාමට අවසර ඉල්ලීම (request)

[තනතුර] [නම],
රථවාහන අංශය,
පොලිස්ථානය,
[ලිපිනය],
[දිනය]

ස්ථානාධිපති, රථවාහනතුමා මගින්,
මූලස්ථාන පොලිස් පරීක්ෂකතුමා මගින්,
සහකාර පොලිස් අධිකාරිතුමා, [ලිපිනය] මගින්,
පොලිස් අධිකාරී කාර්යාලය,
[ලිපිනය]

[නඩු අංකය] දරණ නඩුවට සාක්ෂි දීම සඳහා කොට්ඨාශයෙන් පිටතට යාමට අවසර ඉල්ලීම

රථවාහන අංශයට අනුයුක්තව රාජකාරි කරනු ලබන [නම] වන මාහට [දිනය] දින [ලිපිනය] අධිකරණයේ විභාග වන [නඩු අංකය] දරණ නඩුවට සාක්ෂි දීම සඳහා [දිනය] වෙනි දින රාජකාරියෙන් පසු කොට්ඨාශයෙන් බැහැර යාම සඳහා අවසර ලබා දෙන මෙන් ඔබතුමන්ලාගේ ඉල්ලා සිටිමි.

මෙයට,
අණගරුක,
[යවන්නාගේ නම]
නගරය තුළ රථගාල් ස්ථාපිත කර දෙන ලෙස ඉල්ලීම (request)

රථ වාහන අංශය,
[ලිපිනය],
[දිනය]

ප්‍රධාන ඉංජිනේරුතුමා,
[ආයතනයේ නම],
[ලිපිනය]

රථවාහන තදබදය සම්බන්ධව

01. ප්‍රධාන පාරවල් 05 ක රථ වාහන තදබදය නගරය තුළ සංසරණය වන බවත් එයින් නගරයේ වාහන තදබදයක් පවතී.

02. කොතරම් වාහන ප්‍රමාණයක් නගරය තුළම සංක්‍රමණය වුවත් නගරයේ රථගාල නොමැතිකම හේතුවෙන් ප්‍රධාන මාර්ග අයිනේ නතර කර තබයි.

03. එයින් මාර්ග තදබදය වැඩිවන බවත් දිනෙන් දින අනතුරු ද වැඩි වේ.

එබැවින් නගරයේ ඇතුළත රථ වාහන ගාල් කිරීම සඳහා රථගාලක්ද ප්‍ර/බස් රථ ගාල් කිරීම සඳහා රථගාලක්ද ස්ථාපිත කර දෙන ලෙස ගෞරවයෙන් ඉල්ලා සිටිමි.

ස්ථානාධිපති / රථ වාහන,
[ලිපිනය]
පාපැදි තරගයක් සඳහා යතුරු පැදිය හා නිලධාරීන් යැවීමට අනුමැතිය ඉල්ලීම (request)

රථ වාහන අංශය,
පොලිස් ස්ථානය,
[ලිපිනය]
[දිනය]

මූලස්ථාන පොලිස් පරීක්ෂකතුමා මගින්,
සහකාර පොලිස් අධිකාරි [ලිපිනය],
ජ්‍යෙෂ්ඨ පොලිස් අධිකාරි තුමා [ලිපිනය] කොට්ටාසය මගින්,
නියෝජ්‍ය පොලිස්පතිතුමා [ලිපිනය] දිසාව,
නියෝජ්‍ය පොලිස්පති කාර්යාලය,
[ලිපිනය]

අංක [ලියාපදිංචි අංකය] දරන පොලිස් යතුරු පැදිය සහ නිලධාරින් දෙදෙනකු පාපැදි තරගයක් සඳහා වසමෙන් පිටත යැවීමට අවසර ඉල්ලීම

[ආයතනයේ නම] විසින් 29 වෙනි වරටත් සංවිධානය කරන මහා පාපැදි තරගය [දිනය] වෙනි දින පැය 09.00ට [ගම/නගරය] පොලිස් වසමේ මංසන්ධියෙන් ආරම්භ වී [ගම/නගරය] යන පොලිස් වසම් හරහා ගමන් කරන බැවින් ඒ සඳහා [ගම/නගරය] රථ වාහන අංශයට අනුයුක්ත අංක [ලියාපදිංචි අංකය] දරණ යතුරු පැදිය හා පැදිකරු [සේවක අංකය] [නම], සහ පසු පැදිකරු [සේවක අංකය] [නම] නිලධාරීන් දෙදෙනාට පෙරගමන් ආරක්ෂාව සඳහා පිටත් කර යැවීමට අවශ්‍ය අනුමැතිය ලබා දෙන මෙන් කරුණාවෙන් ඉල්ලා සිටිමි.

ස්ථානාධිපති / රථ වාහන,
[ලිපිනය]
පොත් තැබීම සඳහා වානේ අල්මාරි දෙකක් ලබා දෙන ලෙස ඉල්ලීම (request)

රථ වාහන අංශය,
පොලිස් ස්ථානය,
[ලිපිනය],
[දිනය]

අධ්‍යක්‍ෂකතුමා,
ගිණුම් අංශය,
[ආයතනයේ නම],
[ලිපිනය]

පොත් අල්මාරි 02 ක් ලබා ගැනීම සඳහා

[ගම/නගරය] පොලිස් ස්ථානයේ රථ වාහන අංශයේ පාවිච්චි කරන දඩ පොත් තබා ගැනීම සඳහා ඔබ ආයතනයේ ඉවත් කරන ලද වානේ අල්මාරි 02 ක් ලබා දෙන ලෙස කරුණාවෙන් ඉල්ලා සිටිමි.

ස්ථානාධිපති / රථ වාහන,
[ලිපිනය]
රිය අනතුරකට වගකිව යුතු රියදුරු විදේශගත වීම වැළැක්වීමට ඉල්ලීම (request)

පොලිස් ස්ථානය,
[ලිපිනය]
[දිනය]

විදේශ සේවා නියුක්ති කාර්යාංශය,
[ලිපිනය]

[දිනය] දින මගීන් පටවාගත් අංක [ලියාපදිංචි අංකය] දරන පුද්ගලික බස් රථය [ගම/නගරය] දෙස සිට [ගම/නගරය] දෙසට ධාවනය කරන අවස්ථාවේදී [ගම/නගරය] ප්‍රදේශයේ පුද්ගලික රෝහල ඉදිරිපිටදී [වේලාව] ට පමණ, ප්‍රධාන මාර්ගයේ දකුණු පැත්තේ සිට වම්පසට පදික මාරුවේ ගමන් කරමින් සිටි [නම] නමැත්තිය බස් රථයේ ගැටී ඉදිරි වම් පස රෝදයට අයගේ වම කකුල අසු වීමෙන් මෙම අනතුර සිදු වී ඇත.

මෙම අනතුරින් බරපතල තුවාල ලබා පදික කාන්තාව රෝහල්ගත කර ඇති අතර රියදුරුද ඔහුට එම අවස්ථාවේදි පහර දීමක් කර ඇති බවට සඳහන් කරමින් [ගම/නගරය] රෝහලට ඇතුළත් වී ප්‍රතිකාර ලබයි.

මෙම අනතුර සම්බන්ධයෙන් [නඩු අංකය] යටතේ කරුණු වාර්තා කරන ලද අතර මෙම අනතුරට වගකිව යුතු පුද්ගලික බස් රථයේ රියදුරු වන [නම] යන අය විදේශගත වන බවට තොරතුරු අනාවරණය වී ඇති බැවින් මෙම රියදුරු විදේශගත වීම වළක්වා මා වෙත දැනුම් දෙන ලෙසට කාරුණිකව ඉල්ලා සිටිමි.

මෙම රියදුරුගේ පු.හැ. අංකය - [ජා.හැ. අංකය]
රි.බ. අංකය - [රියදුරු බලපත්‍ර අංකය]

මූලස්ථාන පොලිස් පරීක්‍ෂක,
[ලිපිනය]
මියගිය නිලධාරියාගේ නිවස නිම කිරීමට ඉදිකිරීම් ද්‍රව්‍ය ඉල්ලීම (request)

මූලස්ථාන පොලිස් ස්ථානය,
[ලිපිනය]
[දිනය]

සහකාර සාමාන්‍යධිකාරි තුමා,
[ආයතනයේ නම],
[ලිපිනය]

[ගම/නගරය] පොලිස්ථානයට අනුයුක්තව රාජකාරි කරන ලද [තනතුර] [නම] නිලධාරියා [වර්ෂය] වසරේ පොලිස් ස්ථානයට ලැබුණු දුරකතන පණිවිඩයකට අනුව [ගම/නගරය] හෝටලයේ නවාතැන් ගෙන සිටී.

සැක සහිත පුද්ගලයින් දෙදෙනෙකු පරික්ෂා කිරීමට යාමේදී සැකකරුවන් විසින් වෙඩි තැබීමක් සිදු කරන ලදි. එම වෙඩි තැබීම හේතුවෙන් නිලධාරියා මිය යන ලදී.

මේ වන විට නිලධාරියාගේ අඩක් නිම කළ නිවසේ ඉදිරි වැඩ කටයුතු නිම කර ගැනීමට නොහැකි තත්ත්වයක් ඇති වී තිබෙන බව බිරිඳ විසින් දැනුම් දී ඇත.

ඒ අනුව නිවසේ ඉදිරි වැඩ කටයුතු සඳහා අවශ්‍ය කොන්ක්‍රීට් ගල් කියුබ් 02 ක් ලබා දීමට කටයුතු සලසා දෙන මෙන් කාරුණිකව ඉල්ලා සිටිමි.

මූලස්ථාන ප්‍රධාන පොලිස් පරීක්ෂක,
මූලස්ථාන පොලිස් ස්ථානය,
[ලිපිනය]
කාර්යක්ෂමතා කඩඉම් පරීක්ෂණය සඳහා ස්ථානයක් වෙන් කර දෙන ලෙස ඉල්ලීම (request)

මගේ අංකය :- [ලිපි අංකය]
දිනය :- [දිනය]

පළාත් අධ්‍යාපන ලේකම්,
[ලිපිනය]

අනධ්‍යයන කාර්ය මණ්ඩලයේ කාර්යක්ෂමතා කඩඉම් පරීක්ෂණය.

[ලිපිනය] පළාතේ ජාතික පාසල්, විද්‍යාපීඨ, ගුරු මධ්‍යස්ථාන හා ගුරු විද්‍යාලවල සේවය කරන ප්‍රාථමික ශ්‍රේණිවල කාර්යක්ෂමතා කඩඉම් පරීක්ෂණය එම පළාතේම පැවැත්වීම සුදුසු බව තීරණය කරන ලදී.

02. මෙම පරීක්ෂණය මණ්ඩල දෙකක් යටතේ පැවැත්වෙන අතර ඒ සඳහා අමාත්‍යංශයේ මාණ්ඩලික නිලධාරීන් පැමිණීමට නියමිතව ඇත. සේවකයින් 100 ක් පමණ ඉහත දිනයේදී කැඳවීමට අපේක්ෂා කර ඇත. [වේලාව] සිට [වේලාව] දක්වා මෙම පරීක්ෂණ පැවැත්වීමට නියමිතය. පරීක්ෂණ මණ්ඩලය සඳහා නිලධාරීන් 15 ක් පමණ සහභාගීවේ.

03. මෙම කටයුත්ත සඳහා සුදුසු ස්ථානයක් වෙන් කර දෙන ලෙස කාරුණිකව ඉල්ලා සිටිමි.

[යවන්නාගේ නම],
අතිරේක ලේකම් (පාලන හා මුදල්),
අධ්‍යාපන ලේකම් වෙනුවට.
උපාධි සහතිකයක නිරවද්‍යතාව සනාථ කර එවන ලෙස ඉල්ලීම (request)

[ලිපි අංකය]
[දිනය]

ලේඛකාධිකාරී,
[ආයතනයේ නම],
[ලිපිනය]

උපාධි සහතිකයේ නිරවද්‍යතාව සනාථ කර ගැනීම.

ඔබ ආයතනය වෙතින් [නම] වෙත නිකුත් කර ඇති විද්‍යාවේදී උපාධි සහතිකයේ පිටපතක් මේ සමඟ අමුණා එවන අතර එහි නිරවද්‍යතාවය සහ මෙම ප්‍රතිඵල වලංගු වන දිනය සනාථ කර එවන මෙන් කාරුණිකව දන්වමි.

[යවන්නාගේ නම],
සහකාර ලේකම්,
(අධ්‍යාපන සේවා ආයතන),
අධ්‍යාපන ලේකම් වෙනුවට.
විද්‍යාගාරයේ වහලය අලුත්වැඩියාවට ඇස්තමේන්තු සකස් කර එවන ලෙස ඉල්ලීම (request)

මගේ අංකය : [ලිපි අංකය]
දිනය : [දිනය]

ගොඩනැගිලි අධ්‍යක්ෂ මගින්,
දිස්ත්‍රික් ඉංජිනේරු,
[ලිපිනය]

උසස් පෙළ විද්‍යාගාරයේ වහලය අලුත්වැඩියාව - [පාසලේ නම]

උක්ත කරුණට සම්බන්ධයෙන් විදුහල්පතිගේ [දිනය] දිනැති ලිපිය හා බැඳේ. (පිටපතක් අමුණා ඇත).

විද්‍යාලයේ උසස්පෙළ විද්‍යාගාරයේ වහලය අලුත්වැඩියා කිරීම සඳහා කඩිනමින් ඇස්තමේන්තු සකස් කර එවන මෙන් කාරුණිකව දන්වමි.

[යවන්නාගේ නම],
පාසල් ගොඩනැගිලි අධ්‍යක්ෂ,
අධ්‍යාපන ලේකම් වෙනුවට.

පිටපත් :-
1. පළාත් අධ්‍යාපන අධ්‍යක්ෂ, [ආයතනයේ නම].
2. දිස්ත්‍රික් ඉංජිනේරු (ගොඩනැගිලි), [ලිපිනය] - අතිරේක පිටපතකි.
3. විදුහල්පති, [පාසලේ නම].
පරිගණක අභ්‍යාසලාභිනියක් නැවත ලබා දෙන ලෙස ඉල්ලීම (request)

වෙත :- ජ්‍යෙෂ්ඨ සහකාර ලේකම්(පාලන)
වෙතින් :- ගොඩනැගිලි කළමනාකරු
දිනය :- [දිනය]
මගේ අංකය :- [ලිපි අංකය]
විෂය :- පරිගණක අභ්‍යාසලාභිනියක් ලබා ගැනීම

ගොඩනැගිලි කළමනාකරණ ශාඛාවේ පරිගණක පුහුණුවන්නෙකුගේ සේවය [දිනය] දින වන තෙක් ලබා ගත් අතර ඇයගේ සේවය අවසන් වී ඇති බැවින් නැවත පරිගණක අභ්‍යාසලාභිනියක් ලබා දෙන මෙන් කාරුණිකව ඉල්ලමි.

[යවන්නාගේ නම],
ගොඩනැගිලි කළමනාකරු.
විදුලි සෝපානයේ අඩුපාඩු සකසා යථා තත්ත්වයට පත් කරන ලෙස ඉල්ලීම (request)

මගේ අංකය :- [ලිපි අංකය]
දිනය :- [දිනය]

අධ්‍යක්ෂ,
[ආයතනයේ නම],
[ලිපිනය]

[ආයතනයේ නම] ගොඩනැගිල්ලේ භාණ්ඩ විදුලි සෝපානය 5 වන මහල දක්වා (අතිරේක මහල් දෙක) දීර්ඝ කර සවිකිරීම.

අංක [ලිපි අංකය] දරන ඉහත කොන්ත්‍රාත්තුව සම්බන්ධව එළඹි ගිවිසුමට අනුවයි.

02. ඉහත කාර්යය ඔබ ආයතනය විසින් [දිනය] අවසන් කර අප වෙත භාරදී ඇත. මෙම විදුලි සෝපානය බඩු පටවා ඉහළ පහළ යාමේ දී පහත සඳහන් අඩුපාඩු පවතින බැව් හෙළිදරව් විය.

නතර කිරීමේ දී ගැස්සීමක් ඇති වීම.
පළමු මහලේ දී නිසියාකාරව විදුලි සෝපානයේ දොර නොවැසීම.
එකවර මහල් 3 කට වඩා බොත්තම් සහිත අංක තේරීම කළහොත් එම අංක සියල්ල සඳහන් බොත්තම් අක්‍රිය වීම.
අදාළ මහලට සෝපාන තට්ටුව විවෘත වුවද සෝපාන තට්ටුව මහලට වඩා මඳක් උස්ව පැවතීම.

03. ඉහත සඳහන් අඩුපාඩු හැකි ඉක්මණින් සාදා භාණ්ඩ - විදුලි සෝපානය යථා තත්ත්වයට පත්කර දෙන මෙන් කාරුණිකව ඉල්ලා සිටිමි.

[යවන්නාගේ නම],
ගොඩනැගිලි කළමනාකරු.
භාණ්ඩ තොගයක් රේගුවෙන් නිදහස් කිරීමට සේවා ප්‍රසම්පාදනය ඉල්ලීම (request)

වෙත :- ගණකාධිකාරි (ප්‍රසම්පාදන)
වෙතින් :- අධ්‍යක්ෂ (පාසල් සැපයීම්)
දිනය :- [දිනය]
මගේ අංකය :- [ලිපි අංකය]
විෂය :- පාසල් උපකරණ පරිත්‍යාගය - විද්‍යුත් පියානෝ රේගුවෙන් නිදහස් කර [ලිපිනය] ගබඩාව වෙත ප්‍රවාහනය සඳහා සේවා ප්‍රසම්පාදනය.

හයවන තොගය [අංකය] පියානෝ.

ඉහත කරුණු සම්බන්ධයෙන් මාගේ අංක [ලිපි අංකය] හා [දිනය] දිනැති ලිපිය හා බැඳේ. (පිටපත අමුණා ඇත)

02. ඒ අනුව අවසන් පියානෝ [අංකය] තොගය ඒවායේ ආධාරක සමඟ නැව්ගත කර ඇති බව දැනුම් දී ඇති අතර ඊට අදාළ නැව්ගත කිරීම් ලියවිලිවල ෆැක්ස් පිටපත් මේ වනවිටත් අප වෙත ලැබී ඇත. අංක [ලිපි අංකය] දරණ බිල්පතෙහි සහ ඊට අදාල ඉන්වොයිසියේ හා ඇසුරුම් ලැයිස්තුවේ පිටපත් අවශ්‍ය කටයුතු සඳහා මේ සමග එවමි.

ඒ අනුව මෙම තොගය රේගුවෙන් නිදහස්කර [ලිපිනය] ගබඩා සංකීර්ණය වෙත ප්‍රවාහනය කර භාරදීම සඳහා සේවා ප්‍රසම්පාදනය කරදෙන මෙන් කාරුණිකව ඉල්ලා සිටිමි.

03. තවද මීට අදාළ මුල් පිටපත් අප වෙත ලැබුණු වහාම ලබාදීමට නියමිත බවද කාරුණිකව සලකන්න.

(මේ සම්බන්ධව වැඩිදුර තොරතුරු සඳහා කරුණාකර [දුරකථන අංකය] සංවර්ධන සහකාර [නම] මෙනවිය විමසන්න.)

[යවන්නාගේ නම],
අධ්‍යක්ෂ(සැපයීම්)
පළාත් සභා කාර්ය මණ්ඩල තොරතුරු එවන ලෙස ඉල්ලීම (request)

මගේ අංකය - [ලිපි අංකය]
දිනය - [දිනය]

ප්‍රධාන ලේකම්,
ප්‍රධාන ලේකම් කාර්යාලය,
[ලිපිනය]

කාර්ය මණ්ඩල තොරතුරු - [දිනය]

මෙම අමාත්‍යාංශය විසින් සම්පාදනය කරනු ලැබ ඇති පළාත් සභා කාර්ය මණ්ඩල දත්ත පදනම (Data Base) යාවත්කාලීන කිරීම සඳහා අවශ්‍ය තොරතුරු විධිමත් ලෙස ලබා දීම මඟින් මෙතෙක් ඔබ විසින් දෙන ලද සහයෝගය බෙහෙවින් අගය කරන අතර, මෙම දත්ත පද්ධතිය තව දුරටත් වැඩි දියුණු කිරීම පිණිස ඔබගේ කාරුණික සහාය අවශ්‍ය වී ඇත.

ඒ අනුව පළාත් සභා කාර්ය මණ්ඩල සම්බන්ධයෙන් මෙම අමාත්‍යාංශය විසින් නඩත්තු කරනු ලබන දත්ත පදනම [දිනය] වර්ෂයට තවදුරටත් පුළුල් කිරීමට යෝජිත හෙයින් [දිනය] දිනට ඔබ පළාත් සභාවේ කාර්ය මණ්ඩල තොරතුරු මේ සමඟ ඔබ වෙත එවනු ලබන ආකෘතියට අනුව වර්ගීකරණය කර [දිනය] දිනට පෙර මා වෙත එවන මෙන් කාරුණිකව ඉල්ලා සිටිමි.

[යවන්නාගේ නම],
අතිරේක ලේකම්(ප්‍රතිපත්ති),
ලේකම් වෙනුවට.
ව්‍යාපෘති වාර්තාව සාකච්ඡා කිරීමට දිනයක් ලබා දෙන ලෙස ඉල්ලීම (request)

[ලබන්නාගේ තනතුර],
[ලබන්නාගේ නම],
[ආයතනයේ නම],
[ලිපිනය]

ගරු ආණ්ඩුකාරතුමියෙනි,

පොදු මගී ප්‍රවාහන සේවය සඳහා ව්‍යුහාත්මක ප්‍රතිසංස්කරණ ක්‍රියාත්මක කිරීම.

ඔබ තුමිය සමග මා මෑතකදී සාකච්ඡා කරන ලද [ආයතනයේ නම] විසින් පිළියෙළ කරන ලද ඉහත ව්‍යපෘති වාර්තාව හා බැඳේ.

ඒ අනුව එම ව්‍යාපෘති වාර්තාව ඔබතුමියගේ කාරුණික අවධානය සඳහා ඉදිරිපත් කරන අතර ඒ මගින් ඉදිරිපත් කර ඇති කරුණු සාකච්ඡා කිරීමට සුදුසු දිනයක් ලබා දෙන මෙන් කාරුණිකව ඉල්ලමි.

[යවන්නාගේ නම],
ලේකම්.

පිටපත් :
[නම], [තනතුර] - කාරුණික දැනගැනීම සඳහා
[නම], සභාපති, [ආයතනයේ නම] - කාරුණික දැනගැනීම සඳහා
රථයක් සඳහා ටයර් හතරක මිල ගණන් එවන ලෙස ඉල්ලීම (request)

මගේ අංකය - [ලිපි අංකය]
දිනය - [දිනය]

වර්ග [අංකය] ටයර් 4ක් මිලට ගැනීම.

අප ආයතනයේ දැනට භාවිතා කරන ලද කැබ් රථයක් සඳහා ඉහත සඳහන් කර ඇති වර්ගයේ ටයර් 4ක් මිලට ගැනීමට අවශ්‍ය වී ඇත.

එබැවින් ඔබගේ මිල ගණන් [දිනය] ට පෙර පහත සඳහන් ලිපිනයට අප වෙත දන්වා එවන මෙන් කාරුණිකව දන්වා එවමි.

([තනතුර], [ආයතනයේ නම], [ලිපිනය])

[යවන්නාගේ නම],
නියෝජ්‍ය ප්‍රධාන ලේකම්(සැලසුම්).
හදිසි ආපදා ප්‍රතිචාර සඳහා මුදල් ප්‍රතිපාදන ලබා දෙන ලෙස ඉල්ලීම (request)

මගේ අංකය - [ලිපි අංකය]
දිනය - [දිනය]

අධ්‍යක්ෂ ජනරාල්,
[ආයතනයේ නම],
[ලිපිනය]

හදිසි ආපදා ප්‍රතිචාර දැක්වීම සඳහා මුදල් ප්‍රතිපාදන ලබා ගැනීම.

මේ දිනවල පවතින අයහපත් කාලගුණික තත්වය හේතුවෙන් [ලිපිනය] දිස්ත්‍රික්කයේ ප්‍රාදේශීය ලේකම් කොට්ඨාශ කිහිපයක ආපදා තත්වයන් මෙන්ම මාර්ග කිහිපයකටද පස් කඳු හා ගස් කඩා වැටීම හේතුවෙන් අවහිර වී ඇති බව වාර්තා වී ඇති අතර [ආයතනයේ නම] විසින් නායයෑමේ අවදානම් දිස්ත්‍රික්කයක් ලෙසද නම් කර ඇත.

02. ඒ අනුව පවතින අයහපත් කාලගුණික තත්වයේ වර්ධනයක් දක්නට ලැබෙන බැවින් හදිසි ප්‍රතිචාර දැක්වීමේ කටයුතු සඳහා [මුදල] ප්‍රතිපාදන මෙම දිස්ත්‍රික්කය වෙත ලබාදෙන ලෙස කාරුණිකව ඉල්ලා සිටිමි.

[යවන්නාගේ නම],
අතිරේක දිස්ත්‍රික් ලේකම්,
[ලිපිනය] දිස්ත්‍රික් ලේකම්/දිසාපති වෙනුවට.
නියං කාලයේ පානීය ජලය බෙදාදීමට අමතර මුදල් ඉල්ලීම (request)

මගේ අංකය - [ලිපි අංකය]
ප්‍රාදේශීය ලේකම් කාර්යාලය
[ලිපිනය]
[දිනය]

දිසාපතිතුමා
දිසා ලේකම් කාර්යාලය
[ලිපිනය]

නියං කාලයේ පානීය ජලය බෙදාදීම - [දිනය]

ඉහත කරුණු සම්බන්ධයෙන් ඔබගේ [දිනය] දින හා අංකය [ලිපි අංකය] දරන ලිපිය හා බැඳේ.

අපගේ වසමේ පවුල් [සංඛ්‍යාව] ට අයත් පුද්ගලයින් [සංඛ්‍යාව] දෙනෙකුට දිගටම පානීය ජලය සැපයීම සඳහා ඔබ විසින් [මුදල] නිදහස් කර ඇත. මෙයට අමතරව [මුදල] අවශ්‍යව ඇත. එනිසා පානීය ජලය සැපයීම පවත්වාගෙන යාමට අමතර මුදලද නිදහස් කරන ලෙස ඔබෙන් කාරුණිකව ඉල්ලා සිටිමි.

[යවන්නාගේ නම]
ප්‍රාදේශීය ලේකම්
ප්‍රාදේශීය ලේකම් කාර්යාලය
[ලිපිනය]
නියෝජිත පත්වීම් සහතික ප්‍රදාන උත්සවයට ආරාධනය (invitation)

මගේ අංකය [ලිපි අංකය]
ඔබේ අංකය
දිනය [දිනය]

[ලබන්නාගේ නම] මහතා / මහත්මිය,
[ආයතනයේ නම] ගොවි සංවිධානය.

නියෝජිත පත්වීම් ලබා දීමේ උත්සවය

[ආයතනයේ නම] නියෝජිතයෙකු ලෙස ඔබව තෝරා පත් කර ඇති බව ඉතාම සතුටින් දැනුම් දෙමි.

ඔබගේ නියෝජිත තනතුරට අදාළ සහතිකපත් ප්‍රදානය හා මුලික දැනුවත් කිරීම මණ්ඩලීය ගරු සභාපති තුමාගේ ප්‍රධානත්වයෙන් [දිනය] දින පෙ.ව. 09.00 ට [ගම/නගරය] ප්‍රාදේශීය ලේකම් කාර්යාලීය ශ්‍රවණාගාරයේ දී පැවැත්වෙන බැවින් එදිනට ඔබ අනිවාර්යයෙන්ම සහභාගී විය යුතු බව මෙයින් දැනුම් දෙමි.

සහකාර අධ්‍යක්ෂ,
[ආයතනයේ නම],
[ගම/නගරය].
ප්‍රාථමික අධ්‍යාපන නිලධාරීන් දැනුවත් කිරීමේ රැස්වීමට කැඳවීම (invitation)

මගේ අංකය :- [ලිපි අංකය]
දිනය :- [දිනය]

අධ්‍යක්ෂ ජෙනරාල්,
[ආයතනයේ නම].

[වර්ෂය] වර්ෂයේ ක්‍රියාත්මක වන විශේෂ අධ්‍යාපන අවශ්‍යතා ඇති දරුවන් සමඟ කටයුතු කිරීමට ප්‍රාථමික අංශයේ ගුරුවරුන්ට විශේෂ අධ්‍යාපනය පිළිබඳ පුහුණුවක් ලබාදීම පිළිබඳව පළාත් ප්‍රාථමික අධ්‍යාපන සම්බන්ධීකරණ නිලධාරීන් දැනුවත් කිරීමේ රැස්වීම.

පාසල්වල ප්‍රාථමික අධ්‍යාපන අංශයේ විශේෂ අධ්‍යාපන අවශ්‍යතා ඇති දරුවන්ගේ ඉගෙනුම් ක්‍රියාවලිය සඳහා ප්‍රාථමික අධ්‍යාපන ගුරුවරුන්ට විශේෂ අධ්‍යාපනය පිළිබඳ පුහුණුවක් ලබාදීම සඳහා පළාත් පුහුණුකරුවන් පුහුණුකිරීමේ පළමු අදියර මේ වන විට අවසන් කර ඇත.

ඒ අනුව පළාත් මට්ටමින් ප්‍රාථමික ගුරුවරුන් පුහුණු කිරීම පිළිබඳව පළාත් ප්‍රාථමික අධ්‍යාපන සම්බන්ධීකරණ නිලධාරීන් සමඟ සාකච්ඡා කිරීම සඳහා රැස්වීමක් පහත සඳහන් පරිදී පැවැත්වීමට කටයුතු සංවිධානය කර ඇත.

දිනය : [දිනය]
වේලාව : [වේලාව] සිට [වේලාව]
ස්ථානය : කමිටු රැස්වීම් ශාලාව, [ආයතනයේ නම]

ඒ සඳහා ඔබ ආයතනයේ මුල් ළමාවිය සංවර්ධන හා ප්‍රාථමික අධ්‍යාපන දෙපාර්තමේන්තුවේ අධ්‍යක්ෂ [නම] මහතා සහභාගී කරවන මෙන් කාරුණිකව ඉල්ලමි.

මේ පිළිබඳව ඔබ දක්වන සහයෝගය ඉතා අගය කොට සලකමි.

[යවන්නාගේ නම]
අතිරේක ලේකම් (අධ්‍යාපන ගුණාත්මක සංවර්ධන)
අධ්‍යාපන ලේකම් වෙනුවට
නියාමන ආකෘතිය සකස් කිරීමේ දෙදින නේවාසික වැඩමුළුව (invitation)

වෙත :- ගණකාධිකාරී (ගෙවීම්)
වෙතින් :- අධ්‍යාපන අධ්‍යක්ෂ (ප්‍රාථමික අධ්‍යාපන)
දිනය :- [දිනය]
මගේ අංකය :- [ලිපි අංකය]

විෂය :- ළමා මිතුරු පාසල් වැඩසටහන යටතේ අධ්‍යාපන කලාපවල ප්‍රාථමික අධ්‍යාපන විෂය භාර නියෝජ්‍ය/සහකාර අධ්‍යාපන අධ්‍යක්ෂවරුන් සඳහා යෝජිත නියාමන ආකෘතියේ අවසන් පිටපත සකස් කිරීමේ දෙදින නේවාසික වැඩමුළුව.

වැඩමුළුව පහත සඳහන් පරිදි පැවැත්වීමට කටයුතු සංවිධානය කර ඇත.

දිනය :- [දිනය]
වේලාව :- [වේලාව] සිට [වේලාව] දක්වා
ස්ථානය :- [ආයතනයේ නම], [ගම/නගරය]

මෙම වැඩමුළුවේ සියලු ම ගෙවීම් කටයුතු කර දෙන මෙන් කාරුණිකව ඉල්ලමි.

මේ පිළිබඳව ඔබ දක්වන සහයෝගය ඉතා අගය කොට සලකමි.

[යවන්නාගේ නම],
අධ්‍යාපන අධ්‍යක්ෂ,
ප්‍රාථමික අධ්‍යාපන.
රාජ්‍ය භාෂා ප්‍රතිපත්ති සාකච්ඡාවට ලේකම්වරුන්ට ආරාධනා (invitation)

[ලිපි අංකය]

ලේකම්,
සියලුම අමාත්‍යාංශ.

හිතවත් ලේකම්තුමනි,

රාජ්‍ය භාෂා ප්‍රතිපත්තිය සහ සමාජ එකාබද්ධතා ප්‍රතිපත්තිය ක්‍රියාත්මක කිරීමට අදාළ අමාත්‍යාංශය සතු වගකීම් පිළිබඳ සාකච්ඡාව

අවුරුදු 30ක කුරිරු යුද්ධය අවසන් වීමෙන් අනතුරුව ශීඝ්‍ර සංවර්ධනයක් කරා පිය නඟන මෙවන් යුගයක ද්වී භාෂාවෙන් හෘදයාංගමව බැදුණු එකම ශ්‍රී ලංකේය ජාතියක් ඇති කිරීම කාලීන අවශ්‍යතාවයකි.

02. මේ සඳහා ක්‍රියාත්මක වන උක්ත ප්‍රතිපත්ති පිළිබදව ඔබ සමඟ සාකච්ඡා කිරීමට මෙම අමාත්‍යාංශය අපේක්ෂා කෙරේ.

03. ඒ සදහා සංවිධානය කරනු ලබන රැස්වීම ගරු අමාත්‍ය [නම] මැතිතුමාගේ ප්‍රධානත්වයෙන් [දිනය] දින [වේලාව] සිට [වේලාව] දක්වා [ලිපිනය] ශ්‍රවණාගාරයේ දී පැවැත්වීමට කටයුතු යොදා ඇත.

04. ඒ සඳහා ඔබගේ පැමිණීම ගෞරවයෙන් අපේක්ෂා කරන අතර මේ සම්බන්ධයෙන් ඔබ දක්වන සහයෝගය ඉතා අගය කොට සලකමි.

මෙයට විශ්වාසී,
[යවන්නාගේ නම],
ලේකම්.
[ආයතනයේ නම].
වෘත්තීය සංගමයේ මහා සභා රැස්වීමට ආරාධනා (invitation)

ලේකම්, [ආයතනයේ නම],
සියළුම අතිරේක ලේකම්වරු - [ආයතනයේ නම],
විභාග කොමසාරිස් ජනරාල්,
අධ්‍යාපන ප්‍රකාශන කොමසාරිස් ජනරාල්,
නියෝජ්‍ය අධ්‍යක්ෂ ජනරාල් - [ආයතනයේ නම],
සියලුම පළාත් අධ්‍යාපන අධ්‍යක්ෂවරු,
සියලුම කලාප අධ්‍යාපන අධ්‍යක්ෂවරු,
සියලුම විදුහල්පතිවරු / නියෝජ්‍ය විදුහල්පතිවරු,
සියලුම නියෝජ්‍ය / සහකාර අධ්‍යාපන අධ්‍යක්ෂවරු ඇතුළු සියලුම අධ්‍යාපන පරිපාලන සේවයේ නිලධාරීන් වෙත,

අධ්‍යාපන පරිපාලන සේවා වෘත්තීය සංගමයේ මහා සභා රැස්වීම

අධ්‍යාපන පරිපාලන සේවා වෘත්තීය සංගමයේ මහා සභා රැස්වීම [දිනය] බ්‍රහස්පතින්දා දින [වේලාව] සිට [ආයතනයේ නම] ප්‍රධාන ශාලාවේදී පැවැත්වීමට කටයුතු යොදා ඇත.

මේ සඳහා සහභාගී වන ලෙස අධ්‍යාපන පරිපාලන සේවයේ සියලුම නිලධාරීන්ට ආරාධනා කර සිටිමු.

සැළකිය යුතුයි

01. න්‍යාය පත්‍ර සහ වැඩි තොරතුරු [දිනය] වන දින සිට සංගමයේ නිල වෙබ් අඩවියේ ප්‍රකාශයට පත් කෙරෙනු ඇත.

02. ආයතන සංග්‍රහයේ [අංකය] වැනි පරිච්ඡේදයේ [අංකය] වගන්තිය අනුව මෙදින සහභාගී වීම සඳහා සියළුම අධ්‍යාපන පරිපාලන සේවයේ නිලධාරීන් සඳහා අධ්‍යාපන ලේකම් විසින් රාජකාරි නිවාඩු අනුමත කර ඇත.

උප ලේකම්,
[යවන්නාගේ නම],
ලේකම් වෙනුවට.
විගණන කළමනාකරණ කමිටු රැස්වීමට සහභාගී වීම (invitation)

මගේ අංකය : [ලිපි අංකය]

නාගරික ලේකම් දෙපාර්තමේන්තුව,
[ආයතනයේ නම],
[ගම/නගරය].

[දිනය]

විගණන කළමණාකරණ කමිටු රැස්වීම.

[ආයතනයේ නම] විගණන කළමණාකරණ කමිටු රැස්වීම ගරු නගරාධිපතිතුමාගේ අණ පරිදි [දිනය] වන දින [වේලාව] ට [ලිපිනය] නගර ශාලාවේදී පැවැත්වෙන බවත්, එම රැස්වීමට සහභාගි වන ලෙසත් මෙයින් කාරුණිකව දන්වා සිටිමි.

([යවන්නාගේ නම])
නාගරික ලේකම්.

න්‍යාය පත්‍රය.
01. එක් එක් දෙපාර්තමේන්තු වලට අදාළව මෙතෙක් ලැබී ඇති විගණන වාර්තා පිළිබඳ ප්‍රගතිය සාකච්ඡා කිරීම.
02. අභ්‍යන්තර විගණන වාර්තා වලට අදාළ ප්‍රගතිය සාකච්ඡා කිරීම.
03. වෙනත් කරුණු.
ගමනාගමන උපදේශක කමිටු රැස්වීමට කැඳවීම (invitation)

මගේ අංකය : [ලිපි අංකය]

[ආයතනයේ නම],
[ගම/නගරය].

[දිනය]

ගරු මන්ත්‍රීතුමනි/මහත්මයාණෙනි,

[ආයතනයේ නම] ගමනා ගමන උපදේශක කමිටු රැස්වීම.

[ආයතනයේ නම] ගමනාගමන උපදේශක කමිටුවේ රැස්වීමක් [දිනය] වන දින [වේලාව] ට [ලිපිනය] නගර ශාලාවේදී පැවැත්වේ.

ඒ සඳහා අනිවාර්යයෙන් සහභාගී වන ලෙස ගරු නගරාධිපතිතුමාගේ නියමය පරිදි මෙයින් කාරුණිකව දන්වා සිටිමි.

එම රැස්වීමේ න්‍යාය පත්‍රය පහත සඳහන් වේ.

මෙයට - නියමය පරිදි,
([යවන්නාගේ නම]),
නාගරික ලේකම්.
ක්‍රීඩා හා තරුණ කටයුතු ස්ථාවර කාරක සභා රැස්වීම (invitation)

නාගරික ලේකම් දෙපාර්තමේන්තුව,
[ආයතනයේ නම],
[ගම/නගරය].

[දිනය]

ගරු මහා නගර සභා මන්ත්‍රී
[ලබන්නාගේ නම] මහතා,
[ගම/නගරය].

මහත්මයාණෙනි,

නාගරික ක්‍රීඩා, තරුණ කටයුතු හා සුභසාධක සේවා පිළිබඳ ස්ථාවර කාරක සභා රැස්වීම.

[ආයතනයේ නම] නාගරික ක්‍රීඩා තරුණ කටයුතු හා සුභසාධක සේවා පිළිබඳ ස්ථාවර කාරක සභාවේ රැස්වීමක් [දිනය] වන සඳුදා දින [වේලාව] ට [ලිපිනය] මහා නගර සභා ශාලාවේදී පැවැත්වෙන බව ගරු නගරාධිපතිතුමාගේ අණ පරිදි කාරුණිකව දන්වමි.

එම රැස්වීමේ න්‍යාය පත්‍රය පහත දැක්වේ.

මෙයට - විශ්වාසී,
[යවන්නාගේ නම],
නාගරික ලේකම්,
[ආයතනයේ නම].

න්‍යාය පත්‍රය
01. නාගරික ක්‍රීඩාපිටි සංවර්ධනය කිරීම හා ලෙදර් බෝල ක්‍රිකට් පුහුණු විකට් ඉදිකිරීම සම්බන්ධව ප්‍රධාන ක්‍රීඩා භූමි පරිපාලකගේ [දිනය] දිනැති වාර්තාව සලකා බැලීම.